pythainlp/thai-wiki-dataset-v4 huggingface dataset:
คุกกี้โด

คุกกี้โด  หมายถึง ส่วนผสมของคุกกี้ซึ่งผ่านการคลุกเคล้าเข้าด้วยกันจนสามารถทำเป็นรูปร่างต่าง ๆ ได้ แต่ยังไม่ได้ผ่านการอบร้อนเพื่อให้ตัวแป้งสุกและแข็งตัว ส่วนผสมคุกกี้โดนี้มักจะถูกแบ่งออกเป็นส่วน และนำไปอบเป็นชิ้น หรือรับประทานทั้งที่ยังดิบ คุกกี้โดเป็นขนมชนิดหนึ่งที่สามารถทำเองได้ที่บ้าน และหาซื้อชนิดสำเร็จรูปแช่แข็งที่มีขายโดยทั่วไปได้ (มักมาในรูปแบบก้อนหรือบรรจุกระป๋อง) 
ขณะเดียวกันของหวานต่าง ๆ ที่มีส่วนผสมของคุกกี้โด เช่น ไอศกรีม ลูกกวาด หรือ มิลก์เชก เองก็มีให้เห็นตามท้องตลาดอยู่บ่อยครั้ง โดยคุกกี้โดสำเร็จรูปที่วางขายมักจะมาในรสชาติซึ่งเป็นที่นิยมโดยทั่วไป เช่น รส ช็อกโกแลตชิป รสโอ๊ตมีล ลูกเกด รสเนยถั่ว รสน้ำตาล รสสนิกเกอร์ดูดเดิล และรสไวต์ช็อกโกแลตแมคาเดเมีย 
ไอศกรีมที่มีคุกกี้โดเป็นส่วนประกอบเริ่มมาได้รับความนิยมเป็นครั้งแรกจากไอศกรีมชั้นเลิศของฟิลล์ ซึ่งทำจากโฮมเมดคุกกี้โดและไอศกรีมยี่ห้อ เบนแอนด์เจอร์รีส์ (Ben & Jerry's) และช็อกโกแลตชิปคุกกี้โดซึ่งได้จากผู้แทนจำหน่ายอาหาร ไรโน ฟู๊ดส์
ข้อกังวลเกี่ยวกับสุขภาพ.
เนื่องจากคุกกี้โดมีไข่ดิบเป็นส่วนประกอบสำคัญ การบริโภคคุกกี้โดจึงเพิ่มความเสี่ยงต่อการเกิด โรคซัมโมเนลโลซิส ซึ่งเป็นโรคที่เกิดจากอาหารเป็นพิษ ด้วยเหตุนี้ องค์การอาหารและยาในสหรัฐอเมริกาจึงไม่เห็นด้วยเป็นอย่างยิ่งต่อการบริโภคอาหารชนิดใดก็ตามที่มีส่วนผสมของไข่ดิบ คุกกี้โดที่ถูกคิดค้นมาเพื่อรับประทานโดยเฉพาะ อย่างเช่นคุกกี้โดที่เป็นส่วนประกอบในไอศกรีม จึงจำเป็นต้องทำโดยปราศจากไข่ดิบ หรือ ทำจากไข่ไก่ที่ผ่านการฆ่าเชื้อโรคด้วยความร้อนสูงเท่านั้น ทั้งนี้เพื่อให้มั่นใจว่าปลอดภัยสำหรับการบริโภค 
ในเดือนมิถุนายน ปี 2009 องค์การอาหารและยาของสหรัฐอเมริกาได้ทำการประกาศเรียกคืน ผลิตภัณฑ์คุกกี้โด ซึ่งผลิตโดยบริษัท เนสท์เล่ เนื่องจากปริมาณเชื้ออีโคไลที่เจือปนในผลิตภัณฑ์ดังกล่าวอาจก่อให้เกิดอันตรายได้ ซึ่งได้มีการพบว่าผู้ป่วยจากเชื้ออีโคไลกว่า 7,000 ราย มีความเชื่อมโยงกับคุกกี้โดดังกล่าว หากแต่ไม่พบกรณีใดที่ส่งผลถึงทารกในครรภ์ ต่อมาในปี 2010 บริษัทเนสท์เล่ จึงได้ตัดสินใจหันมาใช้ความร้อนในกระบวนการที่เกี่ยวข้องกับการผลิตแป้งทั้งหมดที่ใช้ในการทำคุกกี้โด เพื่อให้ถูกสุขลักษณะ
ฟร็องซัว-หลุยส์ กาเย

ฟร็องซัว-หลุยส์ กาเย (ค.ศ. 1796–1852) เป็นชาวสวิสคนแรกที่ผลิตช็อกโกแลต
เขาได้ชิมช็อกโกแลตอิตาลีเป็นครั้งแรกที่งานออกร้านท้องถิ่นและใช้เวลา 4 ปีในเมืองตูริน (อิตาลี) ในการเรียนรู้ศิลปะการทำช็อกโกแลต เมื่อเขากลับสวิตเซอร์แลนด์ เขาก่อตั้งโรงงานช็อกโกแลตสวิสเป็นแห่งแรกในเมืองกอร์ซีเย ใกล้กับเวอแวในปี ค.ศ. 1819 หลังจากนั้นในปี ค.ศ. 1825 เขาได้เปิดโรงงานแห่งที่สองซึ่งต่อมาได้ขายให้จูเลียน ลูกชาย และแดเนียล ปีเตอร์ ผู้เป็นลูกเขย
สุดยอดนวัตกรรมของเขาคือการพัฒนาการช็อกโกแลตที่นุ่ม ซึ่งสามารถทำให้เป็นแท่ง และนี่เป็นสิ่งที่น่าตื่นเต้นทั่วโลก
ในปี ค.ศ. 1875 แดเนียล ปีเตอร์มีความคิดที่จะผสมช็อกโกแลตกับนมข้นของอ็องรี แน็สต์เล เพื่อที่จะทำช็อกโกแลตนมขึ้น ในที่สุด ตระกูลกาเยและปีเตอร์ก็ควบรวมกิจการของชาร์ล-อาเมเด โคเลอร์ (ผู้คิดค้นช็อกโกแลตเฮเซลนัต) และจัดตั้งธุรกิจปีเตอร์, กาเย, โคเลอร์ และในปี ค.ศ. 1904 สาขาอื่น ๆ ก็ได้รับการจัดตั้งขึ้นเพื่อผลิตช็อกโกแลตในรูปแบบแท่ง ในปี ค.ศ. 1937 ช็อกโกแลตแท่งที่เรียกว่าเรยอนก็ได้รับการคิดค้นขึ้น จากนั้นบริษัทนี้ก็ถูกบริษัทยักษ์ใหญ่เนสท์เล่ซื้อกิจการต่อในปี ค.ศ. 1929
มันฝรั่งบด

มันฝรั่งบด เป็นอาหารที่ถูกเตรียมโดยนำมันฝรั่งไปต้ม สูตรการทำมันฝรั่งบดเริ่มปรากฏให้ ก่อน ปี 1747 กับรายการศิลปะการปรุงอาหารโดยฮันนาห์ กลาส. มันฝรั่งบดอบแห้งและแช่แข็งสามารถหาได้อยู่ในทุกๆที่
ส่วนผสม.
ส่วนใหญ่จะใช้มันฝรั่งแบบเนื้อละเอียด (บางแห่งจะใช้แบบเนื้อเหนียว) เนย น้ำมันพืช นม และ/หรือ ครีม มันฝรั่งยังสามารถปรุงรสด้วย เกลือ พริกไทยและสมุนไพรเครื่องเทศอื่นๆ ส่วนผสมที่เป็นที่นิยมคือ กระเทียม ชีส เบคอนบิทส์ ครีมเปรี้ยว ต้นหอม มัสตาร์ด เครื่องเทศ เช่นลูกจันทน์เทศ ผักชีฝรั่งหรือโรสแมรี่สับ หัวผักกาดขาว และ วาซาบิ
แต่ของฝรั่งเศสจะเพิ่มไข่แดงสำหรับ pommes Duchesse หรือมันฝรั่งดัชเชส Pomme purée น้ำซุปข้น (น้ำซุปข้นมันฝรั่ง) ใช้เนยมากขึ้นกว่ามันฝรั่งบดปกติ โดยใช้มันฝรั่งสองส่วนและเนยหนึ่งส่วน ในการทำแบบแคลอรี่ต่ำหรือแบบไม่ใช้นมครีม หรือนมสด จะไม่ใส่เนย แต่จะใส่น้ำซุปสต๊อค นอกจากนั้นยังมีอีกหนึ่งสูตรของอินเดีย ชื่อ Aloo Bharta สูตรคือการใช้หัวหอมสับมัสตาร์ด พริก ผักชีและเครื่องเทศอื่น ๆ
ใช้ทำอาหาร.
มันฝรั่งบดสามารถเสิร์ฟพร้อมกับอาหารอื่น ๆ หรืออาจจะเป็นส่วนผสมของอาหารอื่น ๆ เช่น พาย เปโรกี คอลแคนนัน เกี๊ยว มันฝรั่งคร๊อกเก้ ญ็อก-กิ ฯลฯ แต่ส่วนมากมักจะเสิร์ฟพร้อมไส้กรอก
เครื่องบดมันฝรั่งเป็นเครื่องที่ใช้ในการเตรียมทำมันฝรั่งบด
ในวัฒนธรรมสมัยนิยม.
มันฝรั่งบดเป็นที่นิยมอย่างกว้างขวางในรูปแบบที่ใช้ในละครตลกเด็กของบีบีซี บอดเจอร์และแบดเจอร์ (Bodger and Badger) ที่แสดงโดย แอนดี้ คันนิงแฮมและได้ออกอากาศเป็นเวลา 1 ทศวรรษ (1989-1999)
กีลียาน

Guylian (ฝรั่งเศสออกเสียง: [ɡiljaːn]) เป็นผู้ผลิตช็อคโกแลตของชาวเบลเยียม ก่อตั้งขึ้นโดย Guy Foubert ในปี 1960 บริษัทฯ ใช้ชื่อจากการรวมชื่อจริง Foubert คือ Guy กับภรรยาของเขาที่ชื่อ Liliane จึงกลายมาเป็นชื่อ Guylian Guylain มีชื่อเสียงมากที่สุดในการผลิตช็อคโกแลตรูปเปลือกหอย โดยใช้การบรรจุที่แตกต่างกัน 
Guylian ได้รับการสปอนเซอร์ที่สนับสนุนหลักของโครงการม้าน้ำ ตั้งปี 1999 และในปี 2008 บริษัททำขนมล็อตเต้ (Lotte) จากเกาหลีใต้ก็ซื้อ บริษัทด้วยราคา 164 ล้านดอลล่า
ประวัติ.
เกิดในปี 1938 ลูกชายของคนทำขนมปัง Sint-Niklaas และ Guy Foubert พัฒนาทักษะของเขาที่โรงเรียนแอนต์เวิร์ป โรงเรียนทำขนมและเค้กในเบลเยี่ยม ในระหว่างที่เขาศึกษาอยู่ที่นั้น Guy Foubert ก็ขายช็อคโกแลตทรัฟเฟิลทำมือในตลาดท้องถิ่น 
ช็อคโกแลต Guylian ก่อตั้งขึ้นในปี 1960 และชื่อ "Guylian" มาจากการรวมชื่อของสามีภรรรยาคู่หนึ่ง (Guy และ Liliane) พวกเขาเริ่มต้นด้วยการผลิตที่บ้าน ผลิต พราลีน (pralines) ซึ่งเป็นถั่วที่เคลือบด้วยน้ำเชื่อมหรือคาราเมล และช็อคโกแลตทรัฟเฟิล โดยขายให้กับร้านค้าช็อคโกแลตในท้องถิ่น
บันทึกสถิติโลกกินเนสส์.
ใน เดือนมีนาคม ปี 2005 Guylian ได้ลงในเนสส์เวิลด์เร็กคอร์ด โดยเขาได้สร้างประติมากรรมช็อคโกแลตที่ใหญ่ที่สุดของโลกรูปไข่อีสเตอร์ในใจกลางตลาดที่ Sint-Niklaas (เบลเยี่ยม) โดย 26 คน ทำงานอย่างต่อเนื่องเป็นเวลาแปดวันในการสร้างไข่ช็อคโกแลตยักษ์ ประติมากรรมนี้มีความสูง 8.32 เมตรและกว้าง 6.39 เมตร น้ำหนักของช็อคโกแลตหนักรวม 1,950 กิโลกรัม หรือประมาณ 50,000 ช็อคโกแลตซีเชลล์บาร์
ไอคอนบริษัท.
ม้าน้ำ ถูกนำมาใช้เป็นไอคอนของ บริษัท และได้รับการคุ้มครองตามกฎหมายลิขสิทธิ์ทั่วโลก หางของมันม้วนรอบ ๆ ม้าน้ำตัวอื่น ๆ ทุกไอคอนของ Guylian จะมีแสตมป์ G ที่บ่งชี้ว่าเป็นผลิตภัณฑ์ที่ทำโดย Guylian
ผลิตภัณฑ์.
Guylian ขาย พรา-ลีน (ถั่วที่เคลือบด้วยน้ำเชื่อมหรือคาราเมล)ในกล่องของขวัญ ซึ่งช็อคโกแลตแต่ละชิ้นจะถูกห่อเอาไว้ ไม่ว่าจะเป็น ช็อคโกแลตแท่ง ช็อคโกแลตทรัฟเฟิล และ นาโพลิเทียน (napolitains) Guylian เป็นที่รู้จักกันดีจากช็อคโกแลต รูปเปลือกหอย นอกจากนี้ออริจิเนลพราลีนรสเฮเซลนัทถูกคิดค้นโดย Guy Foubert ในปี 1960 แต่ในปัจจุบันมีรสชาติอื่น ๆ ให้เลือกมากมาย
ผู้ใหญ่

ในทางชีววิทยา ผู้ใหญ่ คือ มนุษย์ที่ถึงช่วงการเจริญทางเพศเต็มที่ คำนี้ยังมีความหมายสัมพันธ์กับมโนทัศน์ทางสังคมและกฎหมายด้วย ตรงข้ามกับ "ผู้เยาว์" ผู้ใหญ่ตามกฎหมายคือบุคคลที่อายุถึงอายุที่บรรลุนิติภาวะ ฉะนั้นจึงถือว่าเป็นอิสระ พึ่งตนเองได้และมีความรับผิดชอบ
วัยผู้ใหญ่ของมนุษย์รวมเอาการเจริญผู้ใหญ่ทางจิตวิทยา นิยามของวัยผู้ใหญ่มักไม่ตรงและขัดแย้งกัน บุคคลอาจเป็นผู้ใหญ่ทางชีววิทยา และมีพฤติกรรมผู้ใหญ่ แต่ยังถูกปฏิบัติเหมือนเด็กหากมีอายุต่ำกว่าอายุที่บรรลุนิติภาวะ ในทางกลับกัน บุคคลอาจเป็นผู้ใหญ่ทางกฎหมายแต่ไม่มีวุฒิภาวะและความรับผิดชอบซึ่งอาจนิยามลักษณะของผู้ใหญ่
โกไดวา ช็อกโกแลตเทียร์

โกไดวา ช็อกโกแลตเทียร์ (Godiva Chocolatier) เป็นผู้ผลิตช็อคโกแลตระดับสูง ก่อตั้งขึ้นในเบลเยี่ยมในปี 1926 โกไดวาถูกซื้อไปโดยชาวตุรกี ชื่อ Yıldız โฮลดิ้ง ผู้เป็นเจ้าของ Ülker กรุ๊ป ในวันที่ 20 พฤศจิกายน 2007 โกไดวามีร้านค่าปลีกมากกว่า 600 ร้านค้าและยังมี ร้านค้าในประเทศสหรัฐอเมริกา แคนาดา ยุโรปและเอเชีย ปัจจุบันร้านโกไดวามีร้านค้าปลีกมากกว่า 10,000 แห่ง 
นอกจากนั้นช็อคโกแลตโกไดวายังขายในรูปแบบของทรัฟเฟิล กาแฟ โกโก้ บิสกิต จุ่มกับผลไม้และขนมหวาน เหล้าช็อคโกแลต แบบเชค (shake) ของขวัญแต่งงานและของขวัญปาร์ตี้ และยังสามารถจัดเป็นกระเช้าของขวัญได้อีกด้วย เอกลักษณ์- ของโกไดวาแพคเกจคือเป็นกล่องกระดาษแข็งเล็ก ๆ สีทองห่อช็อตโกแลต โกไดวายังผลิตช็อคโกแลตตามฤดูกาลและผลิตช็อคโกแลตบางรุ่นตามวันหยุดสำคัญต่าง ๆ ซึ่งผลิตจำนวนจำกัดและมีการใส่บรรจุภัณฑ์แบบพิเศษอีกด้วย
นอกจากนี้โกไดวานอกจากนี้ยังมีใบอนุญาตสำหรับการผลิตไอศครีม ชีสเค้ก ฝักกาแฟและเหล้าที่มาในรสชาติใกล้เคียงช็อคโกแลต
ประวัติ.
โกไดวาก่อตั้งขึ้นในปี 1926 ในกรุงบรัสเซลส์ ประเทศเบลเยี่ยม โดยโจเซฟ แดรปส์ เขาเปิดร้านขายเสื้อผ้าและเครื่องประดับ (บูติก) ของเขาครั้งแรกในแกรนด์เพลสที่กรุงบรัสเซลส์ภายใต้ชื่อที่ใช้ในปัจจุบัน ร้านโกไดวาที่เปิดนอกประเทศเบลเยี่ยมร้านแรกคือที่ ปารีส บน fashionable Rue St. Honoré in ในปี 1958 และในปี 1966 ผลิตภัณฑ์ของบริษัทฯ เข้ามาถึงประเทศสหรัฐอเมริกาที่ที่มีแต่สินค้าและห้างสรรพสินค้าหรูหรา ในปีต่อมาปีบริษัทถูกซื้อโดย บริษัท Campbel Soup และในปี 1972 ร้านโกไดวาบูติกร้านแรกได้เปิดขึ้นในทวีปอเมริกาเหนือในนิวยอร์กฟิฟท์อเวนิว
โดยในปี 2007 โกไดวามียอดขายปีละประมาณ 500 ล้านดอลล่า และในเดือนสิงหาคมปีเดียวกัน บริษัท Campbell Soup ประกาศว่ามันเป็น "การสำรวจทางเลือกเชิงกลยุทธ์ คือการถอนทุนที่เป็นไปได้สำหรับธุรกิจของโกไดวา ช็อคโกแลตเทียร์" บริษัทฯ กล่าวว่า "ธุรกิจช็อคโกแลตพรีเมี่ยมไม่เข้ากับกลยุทธ์ของแคมป์เบลซึ่งมองถึงมื้ออาหารที่ง่าย" 
วันที่ 20 ธันวาคม ปี 2007 แคมป์เบลประกาศว่าจะลงนามในข้อตกลงที่จะขายโกไดวาให้กับ Yıldız Holding โดยตั้งอยู่ในอิสตันบูล ประเทศตุรกี ซึ่งเป็นเจ้าของของ Ülker กรุ๊ป และเป็นผู้ผลิตสินค้าอุปโภคบริโภคที่ใหญ่ที่สุดในอุตสาหกรรมอาหารตุรกี การเข้าซื้อกิจการเสร็จสมบูรณ์เมื่อวันที่ 18 มีนาคม 2008 มูลค่า 850 ล้านดอลลาร์
โกไดวาในปัจจุบัน.
โกไดวายังคงเปิดให้บริการมากกว่า 450 ร้านค้าทั่วโลก บริษัท ประกาศจดหมายหกฤดูกาลสั่งทำแคตตาล็อกต่อปีในประเทศสหรัฐอเมริกาและเปิดการสั่งซื้อผลิตภัณฑ์ออนไลน์และทางโทรศัพท์ ช็อคโกแลตโกไดวายังมีจำหน่ายในห้างสรรพสินค้าท้องถิ่นและร้านค้าขนาดเล็ก 
โกไดวาเปิด คาเฟ่โกไดวา ในเดือนพฤษภาคม ปี 2012 ในห้างสรรพสินค้าแฮรอดส์ในกรุงลอนดอน บริษัทยังมีร้านอยู่ในแฮร์รอดส์ฟู้ดฮอลอีกด้วย
ในประเทศไทย โกไดวาเปิดสาขาแรกที่กรูฟ แอท เซ็นทรัลเวิลด์ เมื่อเดือนตุลาคม 2016 และมีแผนเปิดในศูนย์การค้าสยามพารากอน และห้างสรรพสินค้าเซ็นทรัลชิดลม ในเดือนธันวาคมปีเดียวกัน
นราพร จันทร์โอชา

รองศาสตราจารย์ นราพร จันทร์โอชา (เกิด 20 มิถุนายน พ.ศ. 2497) ชื่อเล่น น้อง เป็นอาจารย์ชาวไทย รองประธานกรรมการบริหารมูลนิธิการศึกษาทางไกลผ่านดาวเทียม ในพระบรมราชูปถัมภ์ อดีตนายกสมาคมแม่บ้านทหารบก เคยทำงานในสถาบันภาษา จุฬาลงกรณ์มหาวิทยาลัย และเป็นภริยาของ พลเอก ประยุทธ์ จันทร์โอชา องคมนตรี อดีตนายกรัฐมนตรีไทยคนที่ 29 อดีตหัวหน้าคณะรักษาความสงบแห่งชาติ และอดีตผู้บัญชาการทหารบก
ประวัติ.
นราพร จันทร์โอชา เกิดเมื่อวันที่ 20 มิถุนายน พ.ศ. 2497 ที่จังหวัดนราธิวาส เป็นบุตรของ พันตำรวจเอก จำรัส โรจนจันทร์ อดีตผู้ว่าราชการจังหวัดนราธิวาส (ดำรงตำแหน่ง พ.ศ. 2497) และสุทิน โรจนจันทร์ ด้วยบิดาของนราพรเป็นอดีตผู้ว่าราชการจังหวัดนราธิวาส จึงตั้งนามให้บุตรสาวตามชื่อของจังหวัด"นรา" ธิวาส ว่า "นราพร" มีพี่สาวฝาแฝดชื่อ สุวรรณา โรจนจันทร์ ชื่อเล่น หมู หลังจาก รศ.นราพร เกิดได้ไม่กี่เดือน บิดาก็ย้ายเข้ากรุงเทพฯ ระหว่างที่บุตรสาวทั้งสองเรียนอยู่ที่โรงเรียนเซนต์โยเซฟ คอนแวนต์ มารดาดูแลเอาใจใส่อย่างดีจนเป็นที่ชินตาของเพื่อนในโรงเรียน
นราพร สำเร็จการศึกษาจากโรงเรียนเซนต์โยเซฟคอนเวนต์ ระดับปริญญาตรีทางด้านภาษาอังกฤษ จากคณะศิลปศาสตร์ มหาวิทยาลัยธรรมศาสตร์ และปริญญาโททางด้านการสอนภาษาอังกฤษจากคณะศิลปศาสตร์ มหาวิทยาลัยมหิดล
ชีวิตส่วนตัว.
นราพร พบรักกับพลเอก ประยุทธ์ จันทร์โอชา ที่เข้ามาเรียนภาษาอังกฤษหลักสูตรระยะสั้นที่สถาบันภาษา ซึ่งพระบาทสมเด็จพระมหาภูมิพลอดุลยเดชมหาราช บรมนาถบพิตร และสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พระราชทานสมรสเมื่อวันที่ 22 มิถุนายน พ.ศ. 2527 มีบุตรสาวฝาแฝด คือ ธัญญา และนิฏฐา จันทร์โอชา ซึ่งทั้งสองเป็นสมาชิกวงแบดซ์ สังกัดอาร์เอส
นราพร ได้รับคำกล่าวถึงว่า "เป็นอาจารย์ที่ขยันทำงาน เป็นคนฉลาด คนเก่ง คนตรง และมีความชัดเจนในการทำงาน..." แต่ก็เป็นคนที่ยากจะเข้าถึง ทั้งยังเป็นคนที่เงียบขรึม ค่อนข้างเก็บตัว และจะออกงานสังคมที่มีบทบาทโดยตรงเท่านั้น
การทำงาน.
นราพร จันทร์โอชา เริ่มเข้ารับราชการเป็นอาจารย์สอนวิชาภาษาอังกฤษ ประจำสถาบันภาษา จุฬาลงกรณ์มหาวิทยาลัย ซึ่งเป็นหน่วยงานที่จัดสอนวิชาภาษาอังกฤษให้กับคณะต่าง ๆ ในจุฬาลงกรณ์มหาวิทยาลัย ระหว่างนั้นเคยเป็นนายกสมาคมครูผู้สอนภาษาอังกฤษแห่งประเทศไทย จนกระทั่งลาออกจากราชการใน พ.ศ. 2549 และเริ่มเข้าช่วยงานในมูลนิธิการศึกษาทางไกลผ่านดาวเทียม ในตำแหน่งรองประธานกรรมการบริหารตั้งแต่นั้นเป็นต้นมา ต่อมาใน พ.ศ. 2554 ดำรงตำแหน่งนายกสมาคมแม่บ้านทหารบก และเคยเป็นรองประธานกรรมการมูลนิธิช่วยคนตาบอดแห่งประเทศไทย ปัจจุบันดำรงตำแหน่งรองประธานกรรมการบริหาร คนที่ 3 ของมูลนิธิการศึกษาทางไกลผ่านดาวเทียม ในพระบรมราชูปถัมภ์ ตามพระบรมราชโองการ พระบาทสมเด็จพระวชิรเกล้าเจ้าอยู่หัว
ผู้จัดการ (ฟุตบอล)

ในกีฬาฟุตบอล ผู้จัดการ เป็นผู้รับผิดชอบด้านการดำเนินงานสโมสรฟุตบอลหรือทีมชาติ นอกจากนี้ ผู้จัดการทีมยังอาจทำหน้าที่เป็นผู้ฝึกสอนของทีม
ผู้จัดการของสโมสรระดับอาชีพจะเป็นผู้รับผิดชอบโดยตรงกับประธานสโมสร
ความรับผิดชอบ.
ความรับผิดชอบของผู้จัดการสโมสรฟุตบอลอาชีพ (แต่ไม่ได้จำกัดเพียงเท่านี้) มักจะประกอบด้วย:
ซึ่งจะมีบางส่วนของความรับผิดชอบดังกล่าวข้างต้นร่วมกับผู้อำนวยการฟุตบอลหรือผู้อำนวยการกีฬา และแบ่งเวลามอบหมายหน้าที่ให้แก่ผู้ช่วยผู้จัดการหรือผู้ฝึกสอนของสโมสร
นอกจากนี้ ขึ้นอยู่กับทางสโมสร ในความรับผิดชอบเล็ก ๆ น้อย ๆ ซึ่งประกอบไปด้วย:
ซึ่งความรับผิดชอบเหล่านี้จะมีอยู่มากในหมู่ผู้บริหารของสโมสรเล็ก ๆ
ความปรารถนาของผู้จัดการทีมชาติบางครั้ง อาจขัดแย้งกับบรรดาผู้จัดการสโมสรในการเลือกผู้เล่นจากสโมสรให้เข้าร่วมทีมชาติ โดยผู้จัดการสโมสรอาจไม่ต้องการให้ผู้เล่นพลาดการแข่งขันในประเทศ ด้วยเหตุนี้ ในหลาย ๆ กรณี ผู้จัดการฟุตบอลทีมชาติจึงมักได้รับการคัดเลือกมาจากผู้จัดการทีมสโมสรปัจจุบัน และในหลายกรณี พวกเขามักจะเลือกผู้เล่นจากสโมสรของพวกเขาเอง
ผู้จัดการทีมของยุโรปและอเมริกาเหนือ.
ชื่อตำแหน่งผู้จัดการได้รับการนำมาใช้เกือบเฉพาะในวงการฟุตบอลอังกฤษ ซึ่งโดยส่วนใหญ่ของประเทศที่มีการแข่งขันฟุตบอลในระดับอาชีพ ผู้รับผิดชอบในการดูแลทีมจะได้รับตำแหน่งผู้ฝึกสอน หรือ "เทรนเนอร์" ยกตัวอย่างเช่น แม้จะมีความเท่าเทียมกันในความรับผิดชอบ ฟาบีโอ กาเปลโล จะได้รับการเรียกเป็นผู้จัดการของทีมชาติอังกฤษ ในขณะที่โยอาคิม เลิฟ จะได้รับการอธิบายว่าเป็นหัวหน้าผู้ฝึกสอนของทีมชาติเยอรมนี (สำหรับเยอรมันยังมีบทบาทของผู้จัดการทีมที่อยู่ใต้บังคับบัญชาโดยหัวหน้าผู้ฝึกสอน และผู้ดำรงตำแหน่งนี้คือโอลีเฟอร์ เบียร์ฮอฟฟ์) อย่างไรก็ตาม สำหรับฤดูกาล 1994-96 รวมไปถึงยูโร 96 สมาคมฟุตบอลอังกฤษได้พยายามที่จะระบุผู้สมัครทางเลือกสำหรับเทอร์รี เวนาเบิลส์ ซึ่งพวกเขารู้สึกไม่สบายใจสำหรับชื่อเสียงด้านความซื่อสัตย์ที่แปดเปื้อน โดยได้มีการแต่งตั้งให้เป็น 'ผู้ฝึกสอน' มากกว่าในฐานะ 'ผู้จัดการ' แบบดั้งเดิม
ความรับผิดชอบของผู้จัดการทีมฟุตบอลของยุโรปหรือหัวหน้าผู้ฝึกสอน มีแนวโน้มที่จะได้รับการแบ่งออกในกีฬาระดับอาชีพของอเมริกาเหนือ ที่ซึ่งทีมมักจะมีผู้จัดการทั่วไปและหัวหน้าผู้ฝึกสอนแยกต่างหาก (รู้จักกันในฐานะผู้จัดการสนามสำหรับกีฬาเบสบอล) แม้ว่าบางครั้งผู้คนอาจเหมารวมทั้งสองบทบาทเหล่านี้เข้าด้วยกันก็ตาม ในขณะที่ผู้ฝึกสอนทีมหลักในกีฬาฟุตบอลมักจะเป็นผู้ช่วยให้แก่ผู้จัดการซึ่งเป็นผู้ถืออำนาจที่แท้จริง ซึ่งผู้จัดการทั่วไปในแบบอเมริกาและหัวหน้าผู้ฝึกสอนจะมีความแตกต่างกันอย่างเห็นได้ชัดของขอบเขตความรับผิดชอบ ยกตัวอย่างเช่น ผู้จัดการทีมฟุตบอลยุโรปโดยทั่วไปจะมีส่วนพูดสุดท้ายเกี่ยวกับการตัดสินใจในเกม (ซึ่งรวมถึงการจัดเตรียมผู้เล่น) และนอกสนาม ตลอดจนการตัดสินใจการจัดการบัญชีรายชื่อ (รวมทั้งการเจรจาสัญญา) ส่วนในกีฬาของอเมริกา หน้าที่เหล่านี้จะได้รับการจัดการแยกต่างหากโดยหัวหน้าผู้ฝึกสอนและผู้จัดการทั่วไป ตามลำดับ
ฉัตรชัย สาริกัลยะ

พลเอก ฉัตรชัย สาริกัลยะ เป็นนักการเมืองและทหารบกชาวไทย ดำรงตำแหน่งสมาชิกวุฒิสภาไทย ชุดที่ 12 อดีตรองนายกรัฐมนตรี ประธานกรรมการในคณะกรรมการฝ่ายประชาสัมพันธ์งานพระราชพิธีบรมราชาภิเษก ประธานกรรมการส่งเสริมการจัดสวัสดิการสังคมแห่งชาติประธานคณะอนุกรรมการขับเคลื่อนโครงการขนาดใหญ่และโครงการสำคัญ ประธานกรรมการส่งเสริมและพัฒนาคุณภาพชีวิตคนพิการแห่งชาติ ประธานกรรมการผู้สูงอายุแห่งชาติ รัฐมนตรีว่าการกระทรวงเกษตรและสหกรณ์ ประธานคณะกรรมการจัดรูปที่ดินกลาง ประธานคณะกรรมการส่งเสริมและพัฒนาระบบเกษตรพันธสัญญาที่เป็นธรรมประธานคณะอนุกรรมการร่วมจัดทำยุทธศาสตร์สินค้าเกษตรเป็นรายพืชเศรษฐกิจ 4 สินค้า ประธานกรรมการคณะกรรมการกองทุนฟื้นฟูและพัฒนาเกษตรกรเฉพาะกิจ อดีตประธานคณะกรรมการขับเคลื่อนการแก้ไขปัญหาจังหวัดชายแดนภาคใต้ รองหัวหน้าฝ่ายเศรษฐกิจคณะรักษาความสงบแห่งชาติ (คสช.) และเป็นอดีตรัฐมนตรีว่าการกระทรวงพาณิชย์ อดีตประธานคณะกรรมการพิจารณาการทุ่มตลาดและการอุดหนุน อดีตรองผู้บัญชาการทหารบก อดีตผู้ช่วยผู้บัญชาการทหารบก อดีตเจ้ากรมการทหารสื่อสาร และอดีตผู้อำนวยการสถานีวิทยุโทรทัศน์กองทัพบก
ประวัติ.
ฉัตรชัย สาริกัลยะ เป็นบุตรของพันตรี นุกูล และนางประกอบ สาริกัลยะ
จบการศึกษาจาก โรงเรียนเตรียมทหาร รุ่น 12 (ตท.12) และ โรงเรียนนายร้อยพระจุลจอมเกล้า รุ่น 23 (จปร.23) รุ่นเดียวกับพล.อ. ประยุทธ์ จันทร์โอชา นายกรัฐมนตรี และ ผู้บัญชาการทหารบก
การทำงาน.
ฉัตรชัย เป็นนายทหารช่าง เคยดำรงตำแหน่งเจ้ากรมการเงินทหารบก, รองปลัดบัญชีทหารบก, ผู้อำนวยการสถานีวิทยุโทรทัศน์กองทัพบก, ผู้ช่วยเสนาธิการทหารบก(ฝ่ายส่งกำลังบำรุง), รองเสนาธิการทหารบก, ผู้ทรงคุณวุฒิพิเศษกองทัพบก(อัตราพลเอก), ผู้ช่วยผู้บัญชาการทหารบก, รองผู้บัญชาการทหารบกเป็นตำแหน่งสุดท้ายในราชการทหาร 
หลังการรัฐประหารเมื่อวันที่ 22 พฤษภาคม พ.ศ. 2557 ได้รับแต่งตั้งให้ทำหน้าที่รองหัวหน้าฝ่ายเศรษฐกิจของคณะรักษาความสงบแห่งชาติ และเป็นรัฐมนตรีว่าการกระทรวงพาณิชย์ ในรัฐบาลของพลเอกประยุทธ์ จันทร์โอชา ต่อมาได้ปรับไปรับตำแหน่งรัฐมนตรีว่าการกระทรวงเกษตรและสหกรณ์ เมื่อวันที่ 19 สิงหาคม พ.ศ. 2558
ในวันที่ 10 พฤศจิกายน พ.ศ. 2558 เขาลงนามใน ประกาศกระทรวงเกษตรและสหกรณ์เรื่อง คุณสมบัติ หลักเกณฑ์ และวิธีการได้มาซึ่งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ พ.ศ. 2558ใจความสำคัญคือลดจำนวนคณะกรรมจาก 12 รายเหลือ 5 ราย
ในวันที่ 4 กุมภาพันธ์ พ.ศ. 2559 เขาแต่งตั้งกรรมการผู้ทรงคุณวุฒิในคณะกรรมการนโยบายการประมงแห่งชาติ จำนวน 10 ราย โดยอาศัยอำนาจตามความในมาตรา 13 และมาตรา 14 แห่งพระราชกำหนดการประมง พ.ศ. 2558
ในวันที่ 8 กุมภาพันธ์ พ.ศ. 2559 เขาแต่งตั้งกรรมการผู้ทรงคุณวุฒิในคณะกรรมการควบคุมคุณภาพอาหารสัตว์ จำนวน 5 ราย โดย อาศัยอำนาจตามความในมาตรา 5 และมาตรา 9 แห่งพระราชบัญญัติควบคุมคุณภาพอาหารสัตว์ พ.ศ. 2558เป็นที่สังเกตว่าเป็นกรรมการที่ไม่เคยเป็นกรรมการดังกล่าวมาก่อนเลยทั้งหมด ได้แก่
ในวันที่ 22 มีนาคม พ.ศ. 2559 เขาแต่งตั้งนายวิทยา ผิวผ่อง เป็นกรรมการผู้ช่วยรัฐมนตรี
ครอบครัว.
ฉัตรชัย สมรสกับ พล.ต.หญิง อัญรัช สาริกัลยะ ผู้ทรงคุณวุฒิกองบัญชาการกองทัพไทย และอุปนายกสมาคมแม่บ้านทหารบก ทั้งคู่มีบุตรสาว 1 คน และ บุตรชาย 1 คน คือ ฤตธวัช สาริกัลยะ ขวัญวัตน์ สาริกัลยะ (วัชรี โส) ฉัตรชัย มีชื่อที่เพื่อน ๆ และสื่อมวลชนเรียกว่า "บิ๊กนมชง" เนื่องจากเมื่อสมัยเป็นนักเรียนนายร้อยชอบรับประทานนม และต้องเป็นนมชงเท่านั้น หรือ "บิ๊กฉัตร"
ปลาดินสอแดง

ปลาดินสอแดง (ชื่อวิทยาศาสตร์: "Nannostomus mortenthaleri") ปลาน้ำจืดขนาดเล็กชนิดหนึ่ง ในวงศ์ปลาดินสอ (Lebiasinidae)
นับเป็นปลาดินสอชนิดหนึ่งที่มีสีสันสวยงามที่สุด มีสีแดงสดทั่วทั้งตัว และมีลวดลายตัดแนวขวางเป็นเส้นสีดำ มีลักษณะเหมือนกันทั้งตัวผู้และตัวเมีย แต่ตัวผู้มักมีพฤติกรรมชอบอวดสีสันและลวดลายตามลำตัวข่มกันมากกว่า 
เป็นปลาขนาดเล็ก มีความยาวเต็มที่ประมาณ 25–30 มิลลิเมตร เป็นปลาที่พบได้เฉพาะในแคว้นโลเรโต ประเทศเปรูเท่านั้น โดยอาศัยอยู่ในแหล่งน้ำหรือแม่น้ำขนาดเล็กที่มีพืชน้ำขึ้นอย่างหนาแน่น หรือในพื้นที่ป่าที่น้ำท่วมหรือน้ำที่มีสีชา
นิยมเลี้ยงกันเป็นปลาสวยงาม โดยนิยมเลี้ยงเป็นฝูงในตู้ไม้น้ำ ปัจจุบันเป็นปลาที่สามารถเพาะขยายพันธุ์ในที่เลี้ยงได้แล้ว
ฟร็องซัว อ็องแกลร์

ฟร็องซัว อ็องแกลร์ (เกิด 6 พฤศจิกายน ค.ศ. 1932) เป็นนักฟิสิกส์เชิงทฤษฎีชาวเบลเยียม โดยได้รับรางวัลโนเบลสาขาฟิสิกส์ร่วมกับปีเตอร์ ฮิกส์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS
วิรัตน์ ชมะนันทน์

คุณหญิง วิรัตน์ ชมะนันทน์ (5 ธันวาคม พ.ศ. 2470 – 11 สิงหาคม พ.ศ. 2568) เป็นภริยาของพลเอกเกรียงศักดิ์ ชมะนันทน์ นายกรัฐมนตรีไทยคนที่ 15
ประวัติ.
คุณหญิงวิรัตน์ ชมะนันทน์ เป็นธิดาของนาวาโท หลวงชาญจักรกิจ กับนางเจริญ เกิดเมื่อวันที่ 5 ธันวาคม พ.ศ. 2470 จบการศึกษาจากคณะอักษรศาสตร์ จุฬาลงกรณ์มหาวิทยาลัย สมรสกับพลเอก เกรียงศักดิ์ ชมะนันทน์ อดีตนายกรัฐมนตรีคนที่ 15 มีบุตรธิดาด้วยกัน 2 คน คือ
เมื่อพลเอกเกรียงศักดิ์ ได้ดำรงตำแหน่งนายกรัฐมนตรีแล้ว คุณหญิงวิรัตน์ในฐานะภริยานายกรัฐมนตรี ได้ติดตามพลเอกเกรียงศักดิ์ไปปฏิบัติงานตามสถานที่ต่าง ๆ บ่อยครั้ง
นอกจากนี้คุณหญิงวิรัตน์ยังได้เป็นผู้ถือหุ้นของโรงพยาบาลพญาไทมากเป็นอันดับที่ 4 โดยมีจำนวนหุ้น 1,320,000 หุ้น คิดเป็น 0.06 เปอร์เซ็นต์ ของการถือหุ้น
คุณหญิงวิรัตน์ ถึงแก่อนิจกรรมเมื่อวันที่ 11 สิงหาคม พ.ศ. 2568 ณ โรงพยาบาลสินแพทย์ ถนนรามอินทรา สิริอายุ 97 ปี
ลอสต์อินดิเอ็กโค

"ลอสต์อินดิเอ็กโค"  (ชื่อเดิม "Holding Company") เป็นเพลงของวงดนตรีร็อกชาวอเมริกัน ลิงคินพาร์ก จากสตูดิโออัลบั้มชุดที่ 5 ของวง "ลิฟวิงทิงส์" เพลงเผยแพร่ทางสถานีวิทยุ และดิจิทัลดาวน์โหลด ในวันที่ 19 ตุลาคม พ.ศ. 2555 แต่งโดยลิงคินพาร์ก และโปรดิวซ์โดยนักร้องนำของวง ไมค์ ชิโนดะ และ ริก รูบิน โดยเพลงนี้ได้รับการตอบรับที่ดีจากนักวิจารณ์เพลง
มิวสิกวิดีโอ.
เริ่มการถ่ายทำที่ ดีทรอยต์ รัฐมิชิแกน เมื่อวันที่ 1 และ 2 กรกฎาคม พ.ศ. 2555 วิดีโอเนื้อเพลงของเพลงนี้ได้ออกเผยแพร่เมื่อวันที่ 29 มิถุนายน พ.ศ. 2555 ต่อมามิวสิกวิดีโออย่างเป็นทางการออกเผยแพร่เป็นครั้งแรกที่เว็บไซต์ของเพลง เมื่อวันที่ 29 สิงหาคม พ.ศ. 2555 ไมค์ ชิโนดะ กล่าวว่าวิดีโอเวอร์ชันพิเศษที่จะทำนี้ออกแบบมาเพื่อดึงดูดผู้ฟังให้เข้าสู่โลกของเพลง วิดีโอต้องมีการเชื่อมต่อกับบัญชีในเฟซบุ๊ก เพื่อเข้าถึงมิวสิกวิดีโอ และดึงภาพจากบัญชีผู้ใช้มาปรากฏอยู่ที่ภาพในมิวสิกวิดีโอ ต่อมามิวสิกวิดีโอเวอร์ชันปกติได้อัปโหลดลงยูทูป ในวันที่ 4 กันยายน พ.ศ. 2555
วิดีโอแสดงภาพในอนาคตหลังจากความหายนะที่เกิดขึ้น และมีมนุษย์หลงเหลืออยู่น้อย และมีชายคนหนึ่ง (แสดงโดยนักร้องแร็ป "Gino the Ghost") ที่เดินถือกระเป๋าใส่เอกสารไปในซากอาคารแห่งหนึ่ง เมื่อไปถึง เขาเปิดกระเป๋าออก และแจกจ่ายภาพในกระเป๋าให้กับคนจำนวนมาก เมื่อได้รับภาพแล้ว แต่ละคนได้ดูภาพที่ได้รับ หลังจากนั้นร่างของแต่ละคนก็ได้แตกสลายกลายเป็นฝุ่นผง ส่วนลิงคินพาร์กนั้นไม่ได้เล่นเพลงให้เห็นในวิดีโอ แต่จะปรากฏภาพสมาชิกของวงในกระเป๋าในตอนเริ่ม และอีกครั้งหนึ่งในตอนท้าย
รายชื่อเพลง.
เพลงทั้งหมดแต่งโดยลิงคินพาร์ก
ชาร์ต.
<templatestyles src="Col-begin/styles.css"/>
ตูมกาขาว

ตูมกาขาว ชื่อวิทยาศาสตร์: "Strychnos nux-blanda" เป็นพืชในวงศ์ Loganiaceae เป็นไม้ยืนต้น เปลือกต้นสีเทาอมเหลือง ผลกลม เนื้อหนา สุกแล้วมีสีส้ม รับประทานได้ รากต้มน้ำเป็นยาแก้ท้องอืด เปลือกต้นเป็นยาเจริญอาหาร ชาวกะเรนนีใช้เปลือกต้นเป็นยาแก้ปวดท้อง
อาเซอร์เรล บากู

อาเซอร์เรล บากู  เป็นสโมสรวอลเลย์บอลหญิงในประเทศอาเซอร์ไบจาน โดยมีสนามเหย้าการแข่งขันของสโมสรแห่งนี้คือสปอร์ตส์เกมส์พาเลซในบากู
ทั้งนี้นักกีฬาวอลเลย์บอลหญิงไทย คือ นางสาวมลิกา กันทอง ได้ไปเล่นในตำแหน่ง OPP หรือ opposit และได้เป็นกัปตันทีม Azerrail baku ในฤดูกาล 2016-2017
ประวัติ.
ในเดือนเมษายน ค.ศ. 2011 ทางสโมสรสามารถครองแชมป์การแข่งขันวีเมนส์ซีอีวีท็อปทีมคัพครั้งที่สอง ได้เป็นครั้งแรกในประวัติศาสตร์ของทีม โดยพวกเขาสามารถเอาชนะทีมโลโคโมทีฟ บากู ในรอบสุดท้ายที่ประเทศอาเซอร์ไบจาน
ทีม.
"ฤดูกาล 2016-2017"
วงศ์สายน้ำผึ้ง

วงศ์สายน้ำผึ้ง หรือ Caprifoliaceae เป็นวงศ์ของพืชใบเลี้ยงคู่ มีสมาชิก 860 สปีชีส์ 42 สกุล พบความหลากหลายมากในอเมริกาเหนือและเอเชียตะวันออก ไม่พบในเขตร้อนและแอฟริกาใต้ 
การจัดจำแนก.
Diervilloideae
Caprifolioideae "s.l."
Linnaeoideae
Morinoideae
Dipsacoideae
Valerianoideae
ผู้ฝึกสอน (ฮอกกี้น้ำแข็ง)

ผู้ฝึกสอนในกีฬาฮอกกี้น้ำแข็ง เป็นผู้รับผิดชอบในการกำกับทีมในช่วงการแข่งขันและการฝึกซ้อม, เตรียมกลยุทธ์ และตัดสินใจที่ซึ่งผู้เล่นจะได้มีส่วนร่วมในการแข่งขัน
ความรับผิดชอบเฉพาะของผู้ฝึกสอนจะแตกต่างกันไปตามระดับที่พวกเขาได้ทำการฝึกสอน ยกตัวอย่างเช่น ลักษณะเฉพาะของการฝึกสอนในระดับอาชีพ ผู้ฝึกสอนจำเป็นต้องมีทักษะในการจัดการกับสื่อ ซึ่งในระดับอาชีพ ในแต่ละการแข่งขัน ผู้ฝึกสอนจะให้ความสำคัญอย่างยิ่ง โดยผู้ฝึกสอนจะวิเคราะห์การแข่งขันครั้งที่ผ่านมา และเตรียมความพร้อมสำหรับการแข่งขันในอนาคต รวมถึงผู้ฝึกสอนยังมีความสำคัญในการกำหนดรูปแบบการเล่นของทีมฮอกกี้น้ำแข็ง ในขณะที่การเอาชนะคือความรับผิดชอบหลักในระดับอาชีพ ส่วนในฮอกกี้น้ำแข็งยุวชน การสอนให้เล่นได้เก่งขึ้นจะเป็นสิ่งสำคัญ ในกรณีของการฝึกสอนฮอกกี้น้ำแข็งระดับเยาวชน ยุทธศาสตร์และยุทธวิธียังจำเป็นต้องใช้ โดยจะมีความรับผิดชอบที่เพิ่มขึ้นของการเรียนการสอนทักษะพื้นฐานและกฎของการแข่งขัน, การสร้างความสนุกสนานในสถานที่ที่ปลอดภัย, การพัฒนาอุปนิสัย, การสอนสมรรถภาพทางกาย และความสามารถในการสื่อสารเชิงบวก
ไตรกีฬาคนเหล็ก

ไตรกีฬาคนเหล็ก  คือ การแข่งขันไตรกีฬาระยะไกล ซึ่งจัดภายใต้สมาคมไตรกีฬาโลก ประกอบด้วยการว่ายน้ำ การขี่จักรยาน และการวิ่งมาราธอน โดยแข่งขันแบบต่อเนื่อง ไม่มีหยุดพัก การแข่งขันกีฬาดังกล่าวจัดได้ว่าเป็นการแข่งขันกีฬาที่ยากชนิดหนึ่งในโลก
การแข่งขันไตรกีฬาคนเหล็กนั้นจำกัดเวลาในการแข่งขัน นักกีฬาจะต้องแข่งขันให้เสร็จภายใน 17 ชั่วโมง โดยการแข่งขันจะเริ่มปล่อยตัวเวลา 7 นาฬิกา จะมีการตัดตัวสำหรับการว่ายน้ำ 2.4 ไมล์ (3.9 กิโลเมตร) เมื่อเวลา 9.20 น. (2 ชั่วโมง 20 นาที) ตัดตัวสำหรับการขี่จักรยาน เมื่อเวลา 17:30 น. (8 ชั่วโมง 10 นาที) นักกีฬาจะต้องวิ่งมาราธอนเสร็จภายในเที่ยงคืน (6 ชั่วโมง 30 นาที) นักกีฬาคนใดที่สามารถเข้าเส้นชัยภายในเวลาดังกล่าวจะถูกเรียกว่า “ไอเอิร์นแมน”
ปัจจุบันชื่อ “ไตรกีฬาคนเหล็ก” เป็นที่รู้จักกันในนามของการแข่งขันไตรกีฬาคนเหล็กชิงแชมป์โลก โดยจะจัดเป็นประจำทุกปีที่ไคลัว โคน่า รัฐฮาวาย โดยเริ่มจัดตั้งแต่ปี 1978 (และมีการแข่งขันในอีกหลายที่เพิ่มเติมในปี 1982) และตามด้วยการแข่งขันไตรกีฬาคนเหล็กอีกหลายครั้งเพื่อการคัดตัวนักกีฬาไปแข่งไตรกีฬาคนเหล็กชิงแชมป์โลก การแข่งขันไตรกีฬาคนเหล็กชิงแชมป์โลกนั้นเป็นที่เลื่องลือว่าเป็นการแข่งขันที่เหนื่อยมาก และสภาพสถานที่แข่งขันนั้นยากแก่การที่นักกีฬาจะทนทานได้ ซึ่งการถ่ายทอดกีฬาดังกล่าวเคยได้รับรางวัลเอ็มมี มาแล้ว 
อย่างไรก็ตาม ยังมีแข่งขันไตรกีฬาที่มีระยะทางเดียวกับไตรกีฬาคนเหล็ก แต่ไม่ได้ใช้ลิขสิทธ์ของสมาคมไตรกีฬาโลก อาทิ รายการชาเลนช์รูธ และรายการไตรกีฬานอร์สแมน
หมายเหตุ.
<templatestyles src="Reflist/styles.css" />
ราฟีญา (นักฟุตบอลเกิด พ.ศ. 2536)

ราฟาแอล อัลกังตารา ดู นาซีเม็งตู ; เกิด 12 กุมภาพันธ์ ค.ศ. 1993) หรือที่รู้จักกันโดยทั่วไป ว่า ราฟีญา (เป็นนักฟุตบอลอาชีพชาวบราซิล เขาลงเล่นในตำแหน่งกองกลางตัวกลางให้กับปารีแซ็ง-แฌร์แม็ง และทีมชาติบราซิล
เขาเริ่มอาชีพของเขากับบาร์เซโลนา เขาลงเล่นให้กับทีมชุดใหญ๋ครั้งแรกในปี ค.ศ. 2011 หลังจากนั้นเขาถูกยืมตัวสู่เซลตาเดบิโกในปี ค.ศ. 2013 ก่อนจะกลับสู่สโมสรเดิมอีกครั้งในปีถัดมา
ราฟีญาเป็นตัวแทนของทั้งทีมชาติสเปนและทีมชาติบราซิลในระดับเยาวชน ก่อนจะเลือกเล่นให้กับทีมชาติบราซิลชุดใหญ่ในปี ค.ศ. 2015
 "ณ วันที่ 25 เมษายน ค.ศ. 2023"
สถิติอาชีพ.
สโมสร.
<templatestyles src="Reflist/styles.css" />
เมดิเตอร์เรเนียนเกมส์ 1955

กีฬาเมดิเตอร์เรเนียนเกมส์ 1955  การแข่งขันนี้จัดขึ้นที่บาร์เซโลนา แคว้นกาตาลุญญา ประเทศสเปน
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
ประเภทกีฬา.
<templatestyles src="Col-begin/styles.css"/>
โรเบร์โต กรุซ

โรเบร์โต กรุซ (Roberto Cruz) เกิดเมื่อ 21 พฤศจิกายน พ.ศ. 2484 ที่เมืองบากีโอ ประเทศฟิลิปปินส์ สถิติการชก 44 ครั้ง ชนะ 29 (น็อค 12) เสมอ 3 แพ้ 12 
ประวัติ.
กรุซขึ้นชกมวยสากลครั้งแรกเมื่อ 10 กุมภาพันธ์ พ.ศ. 2498 แพ้คะแนน เลาเรียโน ญาเรนาส ที่ ฟิลิปปินส์ หลังจากนั้น ได้ขึ้นชกชนะเป็นส่วนใหญ่ กรุซได้ชิงแชมป์ฟิลิปปินส์เฉพาะกาลรุ่นเฟเธอร์เวทเมื่อ 5 มิถุนายน พ.ศ. 2502 ชนะน็อค กิล ฟลอเรส ยก 8 ได้แชมป์ไปครอง และได้ชิงแชมป์จริงเมื่อวันที่ 1 ตุลาคม ปีเดียวกัน ชนะคะแนน เลโอ เอสปีโนซา ได้แชมป์มาครองอีก จากนั้น ขึ้นชกชนะเป็นส่วนใหญ่ และเคยชกชนะน็อค สมพงษ์ พิทักษ์สมุทร ยก 5 ที่ฟิลิปปินส์ด้วย ต่อมา กรุซชิงแชมป์ฟิลิปปินส์รุ่นเวลเตอร์เวท เมื่อ 26 เมษายน พ.ศ. 2504 ชนะคะแนน ร็อกกี้ กาลิงโก ได้แชมป์มาครอง เขาป้องกันแชมป์ไว้ได้ 1 ครั้ง และเคยชกชนะคะแนน มนต์ชัย ร.ฟ.ท. ที่ฟิลิปปินส์ด้วย
ต่อมา กรุซได้ไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 21 มีนาคม พ.ศ. 2506 ซึ่งกรุซเป็นฝ่ายชกแบตลิง ทอร์เรสลงไปนับแปดถึงสองครั้งในยกแรก ก่อนจะเป็นฝ่ายชนะน็อคในยกนี้ ได้แชมป์โลกมาครอง กรุซขึ้นชกป้องกันแชมป์ครั้งแรกในฟิลิปปินส์เมื่อ 15 มิถุนายน พ.ศ. 2506 กับเอ็ดดี เพอร์กิน ซึ่งกรุซถูกชกลงไปนับแปดในยกแรก ก่อนจะเป็นฝ่ายแพ้คะแนน เสียแชมป์ไป หลังจากนั้น กรุซยังคงขึ้นชกอย่างต่อเนื่อง แต่ไม่ได้ชิงแชมป์โลกอีก เขาขึ้นชกครั้งสุดท้ายเมื่อ 28 กันยายน พ.ศ. 2511 แพ้น็อค เฟล เปดรานซา ยก 3 ที่ฟิลิปปินส์ จากนั้นก็แขวนนวมไป
อักษรซูราเบ

อักษรซูราเบ  เป็นอักษรอาหรับที่ใช้เขียนภาษามาลากาซีในช่วงประมาณพุทธศตวรรษที่ 20 คำว่าซูราเบนั้นแปลตรงตัวว่าการเขียนใหญ่ โดยมาจากภาษาอาหรับ "sura" (การเขียน) และภาษามาลากาซี "be" (ใหญ่) ระบบการเขียนนี้ถูกนำเข้ามาผ่านทางการค้ากับชาวอาหรับมุสลิม แต่นักวิชาการบางกลุ่มเห็นว่าอาจจะได้รับจากมุสลิมชาวชวา เนื่องจากมีความคล้ายคลึงระหว่างอักษรซูราเบกับอักษรเปโกนที่ใช้เขียนภาษาชวา อักษรนี้ที่เป็นลายมือเขียนราว 200 ชิ้นนั้นพบว่าไม่มีอันที่เขียนก่อนพุทธศตวรรษที่ 22
อักษร.
ตารางข้างล่างแสดงพยัญชนะทั้งหมดในอักษรซูราเบ อักษรเหล่านี้ไม่ได้แสดงถึงสัทวิทยาทุกแบบของภาษามาลากาซีทั้งหมดอย่างสมบูรณ์
ตัวอย่าง.
ข้อความข้างล่างมาจากปฏิญญาสากลว่าด้วยสิทธิมนุษยชนข้อที่ 1 ในภาษามาลากาซี
การปฏิวัติ ค.ศ. 1989

การปฏิวัติ ค.ศ. 1989  เป็นส่วนหนึ่งของคลื่นการปฏิวัติในช่วงปลายคริสต์ทศวรรษ 1980 และต้นคริสต์ทศวรรษ 1990 อันส่งผลให้ระบอบคอมมิวนิสต์ในยุโรปตอนกลางและตะวันออกรวมถึงภูมิภาคอื่น ๆ ทั่วโลกล่มสลาย ในบางครั้งช่วงสมัยนี้ถูกเรียกขานว่าเป็น ฤดูใบไม้ร่วงของประชาชาติ (Autumn of Nations) ซึ่งเป็นวาทกรรมล้อเลียนของ "ฤดูใบไม้ผลิของประชาชาติ" (Spring of Nations) ที่บางครั้งใช้หมายถึงการปฏิวัติ ค.ศ. 1848 การปฏิวัตินี้เริ่มมาจากเหตุการณ์ที่สหภาพโซเวียตผ่อนปรนนโยบายต่างประเทศกับชาติตะวันตกส่งผลให้ระบอบคอมมิวนิสต์ในยุโรปตะวันออกเริ่มสั่นคลอนนำไปสู่การเรียกร้องเสรีภาพและประชาธิปไตยในยุโรปตะวันออกให้มีสิทธิมากขึ้นส่งผลให้ประเทศคอมมิวนิสต์ในหลายๆประเทศล่มสลายและนำไปสู่การล่มสลายของสหภาพโซเวียตอีกด้วย
ภูมิหลัง.
ในปี ค.ศ.1980 ประเทศโปแลนด์มีการรวมตัวและเรียกร้องของสหภาพแรงงานหรือโซลิดาริตีภายใต้การนำของแลค วาแวนซาซึ่งต่อมากลายเป็นประธานาธิบดีคนแรกของโปแลนด์ได้มีการเดินขบวนในการต่อต้านรัฐโดยใช้วิธีดื้อแพ่งเพื่อแสดงออกทางด้านสิทธิของชนชั้นแรงงานทำให้กองทัพโปแลนด์ซึ่งนำโดยวอยแชค ยารูแซลสกีได้ทำการประกาศกฎอัยการศึกในปี 1981
นโยบายของกอร์บาเชฟ.
ในช่วงที่ผู้นำสหภาพโซเวียตมีฮาอิล กอร์บาชอฟมีนโยบายปฎิรูปเศรษฐกิจภายในประเทศหรือที่เราเรียกกันว่าเปเรสตรอยคาซึ่งปัจจัยที่นายกอร์บาเชฟปฎิรูปนั้นก็คือเศรษฐกิจของสภาพโซเวียตในช่วงนั่นอยู่ในระดับต่ำเพราะงบประมาณที่โซเวียตได้นั้นหันไปทำสงครามในอัฟกานิสถานและผลิตยุทธโนปกรณ์จนหมดส่งผลให้ประเทศสหภาพโซเวียตขนาดนั้นมีรายได้ต่ำมากทำให้นโยบายของกอร์บาเชฟดังกล่าวมีการปฎิรูปให้ทันสมัยมากขึ้นรวมไปถึงให้ประชาชนมีสิทธิเสรีภาพในการแสดงออกและวิจารณ์การทำงานของพรรคคอมมิวนิสต์แห่งสหภาพโซเวียตอีกด้วยซึ่งนโยบายดังกล่าวเรียกว่ากลัสนอสต์
การตื่นตัวทางการเมือง.
 หลังจากเหตุการณ์ที่โปแลนด์ประกาศกฎอัยการศึกในปี พ.ศ.2524 ผู้คนต่างลี้ภัยและไปจัดตั้งกลุ่มโซลิดาริตีอย่างลับๆในช่วงกลางคริสตวรรษที่ 80 อย่างไรก็ตามในช่วงปลายทศวรรษ 1980 ความเป็นปึกแผ่นเริ่มแข็งแกร่งพอที่จะขัดขวางความพยายามในการปฏิรูปของนายพลจารูเซลสกี้ได้มีการประท้วงใหญ่ในปี 1988 เพื่อให้มีการจัดการเลือกตั้งเสรีและสิทธิเสรีภาพในการแสดงออกจนกระทั่งในปี 1989 ฝ่ายนิติบัญญัติของโปแลนด์มีมติเห็นชอบให้จัดการเลือกตั้งเสรีทำให้ประชาชนมีสิทธิมากขึ้น
พรทิพย์ จาละ

คุณหญิง พรทิพย์ จาละ กรรมการผู้ทรงคุณวุฒิในคณะกรรมการพัฒนาระบบราชการ อดีตสมาชิกสภานิติบัญญัติแห่งชาติ เป็นอดีตเลขาธิการคณะกรรมการกฤษฎีกา ระหว่างปี พ.ศ. 2547 ถึงปี พ.ศ. 2553 และเป็นคณะกรรมการข้าราชการพลเรือน (ก.พ.)
ประวัติ.
คุณหญิงพรทิพย์ จาละ เกิดเมื่อวันที่ 16 ธันวาคม พ.ศ. 2492 สำเร็จการศึกษาระดับปริญญาตรี นิติศาสตรบัณฑิต (เกียรตินิยมดี) จากคณะนิติศาสตร์ มหาวิทยาลัยธรรมศาสตร์ ระดับปริญญาโท ทางด้านกฎหมาย จากมหาวิทยาลัยมิชิแกน และเนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
คุณหญิงพรทิพย์ จาละ ได้รับพระราชทานเครื่องราชอิสริยาภรณ์จุลจอมเกล้าชั้น จตุตถจุลจอมเกล้า แต่เดิมนั้น โดยที่มิได้สมรสจึงใช้คำนำหน้านามว่า "คุณ" แต่ต่อมาเมื่อวันที่ 4 มีนาคม พ.ศ. 2565 ได้มีพระบรมราชโองการโปรดเกล้าฯ ให้สตรีผู้ที่ได้รับพระราชทานเครื่องราชอิสริยาภรณ์ตระกูลจุลจอมเกล้าตั้งแต่ชั้นจตุตถจุลจอมเกล้า (จ.จ.) จนถึงชั้นทุติยจุลจอมเกล้า ใช้คำนำหน้านามว่า "คุณหญิง" ทั้งหมด โดยมิต้องคำนึงว่าสมรสแล้วหรือไม่ ตั้งแต่วันที่ 3 มีนาคม พ.ศ. 2565 ดังนั้นคำนำหน้านามคุณพรทิพย์จึงถูกเปลี่ยนเป็นคุณหญิง
การทำงาน.
คุณพรทิพย์ จาละ ได้รับแต่งตั้งเป็นเลขาธิการคณะกรรมการกฤษฎีกา (นักบริหาร 11) สำนักงานคณะกรรมการกฤษฎีกา สำนักนายกรัฐมนตรี ในปี พ.ศ. 2547 ในรัฐบาลของนาย ทักษิณ ชินวัตร
ในรัฐบาลพลเอกสุรยุทธ์ จุลานนท์ ได้แต่งตั้งคุณพรทิพย์ จาละ เป็นคณะกรรมการธนาคารแห่งประเทศไทย โดยคำแนะนำของรัฐมนตรีว่าการกระทรวงการคลัง ต่อมาในรัฐบาลอภิสิทธิ์ เวชชาชีวะ ได้แต่งตั้งคุณพรทิพย์ จาละ เป็นคณะกรรมการในศูนย์อำนวยการแก้ไขสถานการณ์ฉุกเฉิน
ต่อมาภายหลังการยึดอำนาจการปกครองของคณะรักษาความสงบแห่งชาติ ในเดือนพฤษภาคม พ.ศ. 2557 ได้แต่งตั้งคุณพรทิพย์ จาละ เป็นสมาชิกสภานิติบัญญัติแห่งชาติ
ในวันที่ 14 มิถุนายน พ.ศ. 2559 ได้รับแต่งตั้งเป็นคณะกรรมการพัฒนาระบบราชการ สำนักงานคณะกรรมการพัฒนาระบบราชการ
ทานากะ ชินเบ

ทานากะ ชินเบ (#เปลี่ยนทาง ,2375-11 กรกฎาคม 2406) หนึ่งในสี่มือสังหารชื่อดังแห่งยุค บากูมัตสึ ซึ่งรับใช้ ทาเกจิ ซูอิซัง ผู้นำกลุ่ม "ภักดีแห่งโทซะ" ที่มีเป้าหมายเพื่อโค่นล้มรัฐบาลเอโดะ และฟื้นฟูพระราชอำนาจขององค์พระจักรพรรดิ
ทานากะฆ่าตัวตายเมื่อวันที่ 11 กรกฎาคม พ.ศ. 2406 ด้วยการกระทำเซ็ปปูกุ
สนามกีฬาโอลิมปิกกวางตุ้ง

สนามกีฬาโอลิมปิกกวางตุ้ง  เป็นสนามกีฬาที่ตั้งอยู่ในนครกว่างโจว มณฑลกวางตุ้ง ประเทศจีน เริ่มก่อสร้างในปี ค.ศ. 1998 แล้วเสร็จในปี ค.ศ. 2001
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬาเอเชียนเกมส์ 2010 ที่ประเทศจีนเป็นเจ้าภาพ อย่างไรก็ตามพิธีเปิดและปิดการแข่งขันมิได้จัดที่นี่ แต่จัดที่เกาะไห่ซิงซากลางแม่น้ำซูเจียงแทน
พรรคชาติประชาธิปไตย (พ.ศ. 2525)

พรรคชาติประชาธิปไตย (พ.ศ. 2525)  เป็นพรรคการเมืองของประเทศไทย ในอดีตซึ่งมีพลเอก เกรียงศักดิ์ ชมะนันทน์ อดีตนายกรัฐมนตรี เป็นหัวหน้าพรรค และมีพลอากาศเอก ทวี จุลละทรัพย์ เป็นประธานที่ปรึกษา พรรคจดทะเบียนจัดตั้งเมื่อวันที่ 9 สิงหาคม พ.ศ. 2525 เป็นลำดับที่ 7/2525 โดยมีแกนนำพรรคในชุดก่อตั้งพรรค เช่น อบ วสุรัตน์ ปรีดา กรรณสูต วงศ์ พลนิกร ประโยชน์ เนื่องจำนงค์ ประยูร สุรนิวงศ์ ดร.อาทิตย์ อุไรรัตน์ ชูสง่า ฤทธิประศาสน์ ไพฑูรย์ แก้วทอง สมพงษ์ อมรวิวัฒน์ ดำริ น้อยมณี และ ปิยะ อังกินันทน์
พรรคชาติประชาธิปไตย มีที่ปรึกษาประกอบด้วย พลอากาศเอก ทวี จุลละทรัพย์ พลเอก เล็ก แนวมาลี อุปดิศร์ ปาจรียางกูร ระพี สาคริก และ อุทัย บูรณสมภพ
การเลือกตั้ง.
แต่ในปี พ.ศ. 2531 ทางพรรคมิได้ส่งสมาชิกลงรับสมัครเลือกตั้ง ศาลฎีกาจึงมีมติยุบพรรคชาติประชาธิปไตย เมื่อวันที่ 17 เมษายน พ.ศ. 2532
ผู้ฝึกสอน (บาสเกตบอล)

การฝึกสอนบาสเกตบอล คือปฏิบัติการด้านการกำกับและการวางกลยุทธของทีมบาสเกตบอล หรือนักบาสเกตบอลเป็นรายบุคคล การฝึกสอนบาสเกตบอลโดยทั่วไปจะครอบคลุมการปรับปรุงทั้งแบบรายบุคคลและแบบทีม ในทักษะการรุกและการป้องกัน ตลอดจนการวางเงื่อนไขทางกายภาพโดยรวม
การฝึกสอนมักจะดำเนินการโดยคนเพียงคนเดียว และมักจะมีความช่วยเหลือจากผู้ช่วยที่จำนวนหนึ่งคนหรือมากกว่า
เครื่องมือการฝึกสอน.
บอร์ดแสดงแผนในช่วงก่อนการแข่งขันเพื่ออธิบายถึงการเล่นและแสดงภาพรวมของกลยุทธฝ่ายทีมตรงข้าม ผู้ฝึกสอนจะเป็นผู้วางกลยุทธและเป็นคนสืบเหตุการณ์ทีมฝ่ายตรงข้ามและหาวิธีที่จะเอาชนะทีมเหล่านั้นให้มากที่สุดเท่าที่จะทำได้ ในขณะเดียวกัน เขาจะเลือกผู้เล่นที่ดีที่สุดห้าคนลงสนามในช่วงเริ่มการแข่งขัน (มีเพียงห้าคนเท่านั้นในการแข่งแต่ละครั้ง) ผู้ฝึกสอนยังต้องตระหนักถึงลูกทีมที่เขาได้คุมตลอดทั้งการแข่งขัน เพื่อให้เขาเหล่านั้นเกิดมีกำลังใจที่ฮึกเหิม
เมดิเตอร์เรเนียนเกมส์ 1959

กีฬาเมดิเตอร์เรเนียนเกมส์ 1959  การแข่งขันนี้จัดขึ้นที่เบรุต ประเทศเลบานอน
<templatestyles src="Template:TOC limit/styles.css" />
ประเทศที่เข้าร่วมการแข่งขัน.
<templatestyles src="Col-begin/styles.css"/>
สนามกีฬาโอลิมปิกสต็อกโฮล์ม

สนามกีฬาโอลิมปิกสต็อกโฮล์ม  ตั้งอยู่ที่เมืองสต็อกโฮล์ม ประเทศสวีเดน เริ่มก่อสร้างในปี ค.ศ. 1910 แล้วเสร็จในปี ค.ศ. 1912 ซึ่งเป็นสนามกีฬาขนาดใหญ่อันดับที่ 1 ของสวีเดน
ในปี ค.ศ. 1912 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 5 ที่สวีเดนเป็นเจ้าภาพ
สนามกีฬาโอลิมปิก (อัมสเตอร์ดัม)

สนามกีฬาโอลิมปิก  ตั้งอยู่ที่กรุงอัมสเตอร์ดัม ประเทศเนเธอร์แลนด์ เริ่มก่อสร้างในปี ค.ศ. 1927 แล้วเสร็จในปี ค.ศ. 1928 ซึ่งเป็นสนามกีฬาขนาดใหญ่อันดับที่ 1 ของเนเธอร์แลนด์เมื่อสร้างแล้วเสร็จ
ในปี ค.ศ. 1928 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 9 ที่เนเธอร์แลนด์เป็นเจ้าภาพ และเคยเป็นสนามเหย้าของอาเอฟเซ อายักซ์ ก่อนจะย้ายไปยังอัมสเตอร์ดัมอาเรนาในปี ค.ศ. 1996 ปัจจุบันสนามแห่งนี้ได้รับการดัดแปลงเป็นพิพิธภัณฑ์กีฬาและสนามกรีฑา โดยมิได้ใช้เป็นสนามฟุตบอลอีก
สนามฟรานซิส (เซนต์หลุยส์)

สนามฟรานซิส  ตั้งอยู่ภายในอาณาเขตของมหาวิทยาลัยวอชิงตัน เมืองเซนต์หลุยส์ รัฐมิสซูรี สหรัฐอเมริกา เริ่มก่อสร้างในปี ค.ศ. 1903 แล้วเสร็จในปี ค.ศ. 1904 ซึ่งเป็นสนามกีฬาขนาดใหญ่อันดับที่ 1 ของสหรัฐอเมริกา
ในปี ค.ศ. 1904 สนามกีฬาแห่งนี้เป็นสนามกีฬาหลักของกีฬาโอลิมปิก ครั้งที่ 3 ที่สหรัฐอเมริกาเป็นเจ้าภาพ
วอลเลย์บอลหญิงอินเตอร์เนชันแนลวีทีวีคัพ

วอลเลย์บอลหญิงอินเตอร์เนชันแนลวีทีวีคัพ  หรือเรียกสั้นๆว่า วีทีวีคัพ ("VTV Cup") เป็นการแข่งวอลเลย์บอลหญิงกระซับมิตร จัดขึ้นโดยสหพันธ์วอลเลย์บอลเวียดนาม และได้รับการสนับสนุนโดยโทรทัศน์เวียดนาม การแข่งขันก่อตั้งขึ้นในปี 2004
ผู้เล่นทรงคุณค่า.
<templatestyles src="Col-begin/styles.css"/>
แอมานุแอล เปอตี

แอมานุแอล โลร็อง เปอตี  อดีตนักฟุตบอลชาวฝรั่งเศสที่มีชื่อเสียง เกิดเมื่อวันที่ 22 กันยายน ค.ศ. 1970 ที่เมืองเดียป ประเทศฝรั่งเศส มีชื่อเล่นว่า "มานูว์" 
เปอตีเริ่มต้นเล่นฟุตบอลอาชีพกับทีมเออแอ็ส อาร์ก-ลา-บาตาอีย์ ก่อนจะย้ายไปเล่นกับโมนาโก ซึ่งที่นี่เปอตีได้ร่วมงานกับอาร์แซน แวงแกร์ ซึ่งเป็นหัวหน้าผู้ฝึกสอน ซึ่งต่อมาเมื่อเวนเกอร์ย้ายมาคุมทีมอาร์เซนอลในพรีเมียร์ลีก อังกฤษ เปอตีก็ได้ย้ายตามมาด้วย ด้วยค่าตัว 3.5 ล้านปอนด์ เปอตีเป็นนักฟุตบอลที่ติดทีมชาติฝรั่งเศสในการแข่งขันฟุตบอลโลก 1998 ที่ฝรั่งเศสเป็นเจ้าภาพ และเป็นผู้ยิงประตูปิดท้ายในนัดชิงชนะเลิศที่ฝรั่งเศสเอาชนะบราซิลไปได้ 3-0 ทำให้ได้แชมป์โลกสมัยแรก
กิบิไบต์

กิบิไบต์  มีสัญลักษณ์ว่า KiB 1 กิบิไบต์มีค่า 2^10 ไบต์เท่ากับ 1024 ไบต์ (กิบิ แปลว่า 1000) หน่วยนี้ได้รับการจัดตั้งขึ้นโดยองค์การระหว่างประเทศว่าด้วยการมาตรฐาน ได้รับการยอมรับสำหรับการใช้งานโดยทุกองค์กรมาตรฐานที่สำคัญและเป็นส่วนหนึ่งของระบบปริมาณระหว่างประเทศ
กิบิไบต์ มีความเกี่ยวข้องกับ กิโลไบต์ เนื่องจากมีค่าใกล้เคียงกัน
เจิ้ง หยวนช่าง

สถานะภาพ โสด
เจิ้ง หยวนช่าง หรือ โจ เจิ้ง (ชื่อภาษาอังกฤษ: Joe Cheng, Zheng Yuanchang) เป็นนักร้องและนักแสดงชาวไต้หวันที่มีชื่อเสียงมาก
จากเรื่องแกล้งจุ๊บให้รู้ว่ารัก โดยคู่กับหลินอีเฉิน
ประวัติ.
เจิ้งหยวนช่างมีชื่อเล่นภาษาอังกฤษว่า โจ (Joe) เขามีผลงานทางด้านละครและภาพยนตร์มากมาย โจแสดงละครมาแล้วหลายต่อหลายเรื่อง แต่มีอยู่เรื่องหนึ่งที่ ณ เวลานี้ สาวไทยของเรากำลังให้ความสนใจ และติดตามตั้งแต่ต้นจนจบก็คือละครเรื่อง เอ้อจั้วจี้ว์จือเหวิน หรือชื่อภาษาอังกฤษก็คือ It started with a kiss ซึ่งดัดแปลงมาจากการ์ตูนยอดฮิตของญี่ปุ่นโดยนักเขียนชื่อดัง KAORU TADA สำหรับเรื่องนี้เขาแสดงร่วมกับนักแสดงสาวดาวรุ่งหลินอีเฉิน รวมทั้งหนุ่มหล่อวังตงเฉิง (汪东城) หรือ Jiro แห่งวงฟาเรนไฮน์อีกด้วย
ก่อนหน้านี้เขาก็มีละครที่สร้างความฮือฮาให้แฟน ๆ จนเป็นที่รู้จักอย่างเรื่องสาวโก๊ะหัวใจใสกิ๊ก (The Rose) เรื่องนี้เขาเป็นหนุ่มผมยาวที่แสนหล่อเหลา ซึ่งหลงรักพี่สาวของตนเองนั้นก็คือ Ella นักร้องนำวง S.H.E แม้ในเรื่องนี้เขาไม่ได้รับบทพระเอก แต่เพราะบทบาทรักพี่สาวของตนเองและมีความรู้สึกพิเศษกับพระเอกของเรื่อง พร้อมกับฉากเลิฟซีนจูบปากกับพระเอก ก็ทำให้แฟน ๆ หลายคนฮือฮา ในที่สุดเขาก็เป็นที่สนใจมากขึ้น
ผลงานล่าสุดที่โจกำลังถ่ายทำอยู่ตอนนี้คือละครเรื่อง Hot Summer Love (ร้อนนี้ต้องมีรัก) ที่สำคัญเรื่องนี้ก็หนีไม่พ้นเป็นละครที่ดัดแปลงมาจากการ์ตูนญี่ปุ่นอีกเช่นเคย ในเรื่องนี้บุคลิกตัวละครก็ยังคล้ายกันอีก เป็นผู้ชายที่มีบุคลิกเงียบขรึม ถ้าเรื่องนี้มาถึงเมืองไทยเมื่อไหร่ แฟนคลับสาวไทยของโจจะต้องเพิ่มปริมาณขึ้นอีกแน่นอน
วิก โจว

โจว ยฺหวีหมิน หรือ วิก โจว (เกิด 9 มิถุนายน ค.ศ. 1981) เป็นนักแสดงและนักร้องชาวไต้หวัน เป็นที่รู้จักจากบทบาท "ฮวาเจ๋อเล่ย" ในซีรีส์โทรทัศน์เรื่อง รักใสใส หัวใจสี่ดวง (2001) และเป็นสมาชิกของวงเอฟโฟร์ ต่อมาเปลี่ยนชื่อเป็น JVKV
กล้องจุลทรรศน์อิเล็กตรอนชนิดส่องผ่าน

กล้องจุลทรรศน์อิเล็กตรอนแบบส่องผ่าน (TEM)  ประดิษฐ์ขึ้นครั้งแรกเมื่อปี พ.ศ. 2474 โดยเอิร์นท์ รุสกา และคณะ โดยวัตถุที่นำมาส่องต้องมีขนาดเล็ก และเฉือนให้บางมาก ๆ ประมาณ 60 ถึง 90 ไมโครเมตร เหมาะสำหรับการศึกษาโครงสร้างภายในของเซลล์ ภาพที่ปรากฏบนจอเรืองแสงเป็นภาพ 2 มิติ มีกำลังขยายสูงมากถึง 500,000 ถึง 1,000,000 เท่า นอกจากจะใช้ศึกษาสิ่งมีชีวิต ยังใช้สำหรับส่องรูปผลึกของสารต่าง ๆ ในการวิเคราะห์ทางเคมีได้
อิซูมิ โทโด

อิซูมิ โทโด  เป็นนามแฝงของผู้ที่แต่ง "แม่มดน้อยโดเรมี" และ "พริตตี้เคียว" ซึ่งเป็นนามแฝงกลุ่มสำหรับพนักงานที่โทเอแอนิเมชัน นามแฝงใช้ในลักษณะที่คล้ายกันรวมถึง "ฮาจิเมะ ยาตาเตะ" จากซันไรส์และ "ซาบูโร ยัตสึเดะ" สำหรับบริษัทโทเอ อนิเมะและโทกูซัตสึทีวีโปรดักชั่น ชื่อนี้ได้มาจาก "โทเอ โดงะ (ชื่อเก่าของโทเอแอนิเมชัน) โออิซูมิ สตูดิโอ" (東映動画大泉スタジオ)
ซีรีส์ที่สร้าง.
ซีรีส์ แม่มดน้อยโดเรมี 
Ojamajo Doremi
Ojamajo Doremi #
Mo~tto! Ojamajo Doremi
Ojamajo Doremi Dokka~n!
Ojamajo Doremi Na-i-sho
Shinzo
Pipo Papo Patrol-kun
Ashita no Nadja
ซีรีส์ พริตตี้เคียว
มหัศจรรย์สาวน้อยพริตตี้เคียว / มหัศจรรย์สาวน้อยพริตตี้เคียว แมกซ์ฮาร์ต
มหัศจรรย์สาวน้อยพริตตี้เคียว สแปลช☆สตาร์
Yes! พรีเคียว 5 / Yes! พรีเคียว 5 GoGo!
เฟรชพรีเคียว!
ฮาร์ตแคชพรีเคียว!
สวีตพรีเคียว♪
สไมล์พรีเคียว!
โดกิโดกิ! พรีเคียว
แฮปปิเนสชาร์จ พรีเคียว!
Go! พรินเซส พรีเคียว
มาโฮสึไค พรีเคียว!
คิระคิระ☆พรีเคียว อะลาโหมด
ฮักโตะ! พรีเคียว
สตาร์☆ทวิงเกิ้ล พรีเคียว
ฮีลลิ่งกู๊ด♡พรีเคียว
ทรอปิคอล-รูจ! พรีเคียว
ดิลิเชียสปาร์ตี้♡พรีเคียว
ฮิโรงารุสกาย! พรีเคียว
วันเดอร์ฟูลพรีเคียว!
คิมิโตะไอดอลพรีเคียว♪
Gin'iro no Olynssis
Hatara Kizzu Maihamu Gumi
Marie and Gali
Kyousogiga
กล้องจุลทรรศน์อิเล็กตรอนชนิดส่องกราด

กล้องจุลทรรศน์อิเล็กตรอนแบบส่องกราด (SEM)  ประดิษฐ์ขึ้นครั้งแรกเมื่อปี พ.ศ. 2481 โดยเอม วอง เอนเดนนี ใช้ศึกษาโครงสร้างภายนอกของวัตถุ ลักษณะผิวภายนอกของเซลล์ ผิวโลหะ มองเห็นความลึกภาพปรากฏบนจอคอมพิวเตอร์เป็นภาพ 3 มิติ มีกำลังขยายสูงหลายหมื่นเท่า
เคน จู

จู เสี้ยวเทียน หรือ เคน จู (ชื่อภาษาอังกฤษ: Ken Chu, Zhu Xiaotian; เกิด 15 มกราคม ค.ศ. 1979) เป็นนักร้อง นักแต่งเพลง นักแสดง เชฟชาวไต้หวัน เป็นที่รู้จักจากบทบาท "ซีเหมิน" ในซีรีส์โทรทัศน์เรื่อง รักใสใส หัวใจสี่ดวง (2001) และเป็นสมาชิกของวงเอฟโฟร์ ต่อมาเปลี่ยนชื่อเป็น JVKV 
จบการศึกษาในสิงคโปร์ (โรงเรียนมัธยมบุนเลย์) เขาพูดภาษาจีนกลาง กวางตุ้ง และอังกฤษ
เหยียน หย่าหลุน

แอรอน เหยียน (ชื่อเกิด Wu Keng-lin เกิด 20 พฤศจิกายน ค.ศ. 1985) เป็น นักแสดง นักร้อง พิธีกรรายการโทรทัศน์ และนักธุรกิจชาวไต้หวัน เขายังเป็นหนึ่งในสมาชิกของบอยแบนด์ไต้หวันชื่อ ฟาเรนไฮต์
เอมีล เฮสกีย์

เอมิล เฮสกี้ย์  เป็นอดีตนักฟุตบอลชาวอังกฤษเชื้อสายแอนทีกาและบาร์บิวดา ตำแหน่งกองหน้า เคยเล่นให้กับทีมชาติอังกฤษและผ่านการเล่นในระดับพรีเมียร์ลีกกับสโมสรเลสเตอร์ซิตี, ลิเวอร์พูล, เบอร์มิงแฮม ซิตี, วีแกน แอทเลติก, แอสตันวิลลา ก่อนจะไปเล่นฟุตบอลที่ประเทศออสเตรเลียกับสโมสรนิวคาสเซิล เจ็ทส์ 
ปัจจุบันเฮสกี้ย์ ในวัย 37 ปี กลับมาเล่นฟุตบอลที่ประเทศอังกฤษกับสโมสร โบลตัน วันเดอเร่อส์ ในระดับ เดอะแชมเปี้ยนชิพ
ประวัติ.
เอมิล เฮสกี้ย์ มีชื่อเต็มว่า เอมิล วิลเลี่ยม อีวานโฮ เฮสกี้ย์ (Emile William Ivanhoe Heskey) เกิดเมื่อวันที่ 11 มกราคม ค.ศ. 1978 ที่เมืองเลสเตอร์ ครอบครัวของเขาเป็นชาวแอนทีกาและบาร์บิวดา และเริ่มมีชื่อเสียงขึ้นมากับ เลสเตอร์ซิตี ในสมัยที่ยังคงเล่นในพรีเมียร์ลีก ก่อนจะย้ายมายังสโมสรที่ใหญ่กว่า คือ ลิเวอร์พูล โดยลงเล่นให้กับลิเวอร์พูลเป็นระยะเวลา 4 ปี ลงเล่นไปทั้งสิ้น 150 นัด ยิงประตูได้ 39 ลูก ก่อนจะย้ายไปอีกหลายสโมสร
ในระดับทีมชาติเฮสกี เคยติดทีมชาติอังกฤษ 62 นัด ยิงประตูได้ 7 ประตู ได้ลงเล่นในรายการสำคัญทั้งฟุตบอลโลก 2002, ฟุตบอลยูโร 2004, ฟุตบอลยูโร 2008 และฟุตบอลโลก 2010
เฮสกี้ย์ ได้ย้ายไปเล่นกับ นิวคาสเซิลเจตส์ ในเอ-ลีกของออสเตรเลีย โดยเล่นเป็นระยะเวลา 2 ปี และหมดสัญญาในปี ค.ศ. 2014 ทำให้เฮสกี้ย์กลายเป็นนักฟุตบอลอิสระอยู่ช่วงหนึ่ง ก่อนที่จะเซ็นสัญญากับ โบลตัน วันเดอเร่อส์ ในระดับ เดอะแชมเปี้ยนชิพ ด้วยสัญญาระยะสั้นจนกว่าจะสิ้นสุดฤดูกาล ในปลายปีเดียวกัน
เมื่อครั้งยังโด่งดังมีชื่อเสียง เฮสกี้ย์ถูกเปรียบเทียบว่ามีใบหน้าคล้ายคลึงกับ แฟร้งค์ บรูโน่ นักมวยสากลอาชีพรุ่นเฮฟวี่เวตชาวอังกฤษ ที่เคยเป็นแชมป์โลก
ชีวิตส่วนตัว.
เอมิล เฮสกี้ย์ เคยคบหากับ ไคลี พินเซนต์ โดยทั้งคู่มีลูกด้วยกัน 3 คน ก่อนจะเลิกรากันไป และในปัจจุบันเขาสมรสกับแชนเทลล์ ทาโก สตรีชาวกานา และมีลูกชายกับแชนเทลล์ 2 คน คือ เรย์แกน และ จาเดน เฮสกี้ย์
เกียรติยศ.
เลสเตอร์ซิตี
ลิเวอร์พูล
สนามกีฬาชวาหระลาล เนห์รู

สนามกีฬาชวาหระลาล เนห์รู  ตั้งอยู่ที่เมืองนิวเดลี ประเทศอินเดีย เริ่มก่อสร้างในปี ค.ศ. 1982 แล้วเสร็จในปี ค.ศ. 1983 ซึ่งเป็นสนามกีฬาขนาดใหญ่อันดับที่ 2 ของอินเดีย
ในปี ค.ศ. 2010 สนามกีฬาแห่งนี้เป็นสนามกีฬาหลักของกีฬากีฬาเครือจักรภพ ครั้งที่ 19 ที่อินเดียเป็นเจ้าภาพ
รักคุณเท่าช้าง

รักคุณเท่าช้าง เป็นละครโทรทัศน์ไทย บทประพันธ์โดย น้ำผึ้งเดือน 8 สร้างออกอากาศทางสถานีโทรทัศน์มาแล้ว 2 ครั้งด้วยกัน ผลิตโดย บริษัท ดูมันดี จำกัด นำแสดงโดย เขตต์ ฐานทัพ, อาภา ภาวิไล, ธาราเขต เพ็ชร์สุกใส, ธันย์ชนก ฤทธินาคา ออกอากาศทางช่อง 7 ทุกวันจันทร์ - ศุกร์ เวลา 18.30 น. เริ่มตอนแรกวันที่ 20 สิงหาคม พ.ศ. 2557 ครั้งที่ 2 ผลิตโดยเดอะ วัน เอ็นเตอร์ไพรส์ - จันทร์ 25 และ เพ็ญพุธ นำแสดงโดย ศัจกร ฉลาด, รักษ์วนีย์ คำสิงห์ ออกอากาศทางช่องวัน 31 ทุกวันจันทร์-พฤหัสบดี เวลา 19.00 น. ตั้งแต่วันที่ กันยายน พ.ศ. 2568
การสร้างเป็นละครโทรทัศน์.
ครั้งแรกเมื่อปี 2557 ทางช่อง 7 ผลิตละครโดย บริษัท ดูมันดี จำกัด เขียนบทโดยโทรทัศน์ ปุณยณัฐ ผู้จัดละครและกำกับการแสดงโดย อัษฎาวุธ เหลืองสุนทร นำแสดงโดย อาภา ภาวิไล, เขตต์ ฐานทัพ, ธาราเขต เพ็ชร์สุกใส, ธันย์ชนก ฤทธินาคา ออกอากาศทุกจันทร์ - ศุกร์ เวลา 18.30-20:00 น. เริ่มตอนแรกวันที่ 20 สิงหาคม พ.ศ. 2557 - 27 ตุลาคม พ.ศ. 2557 ต่อจากละคร ลูกผู้ชายหัวใจเข้ม
ครั้งที่สองเมื่อปี 2568 ทางช่องวัน 31 ผลิตละครโดย เดอะ วัน เอ็นเตอร์ไพรส์ - จันทร์ 25 และ เพ็ญพุธ โดยผู้จัด - บทโทรทัศน์ - กำกับการแสดงโดย อัษฎาวุธ เหลืองสุนทร นำแสดงโดย ศัจกร ฉลาด, รักษ์วนีย์ คำสิงห์ ออกอากาศทุกจันทร์ - พฤหัสบดี เวลา 19.00-19:55 น. เริ่มตอนแรกวันที่ กันยายน พ.ศ. 2568 ต่อจากละคร ผาแดงนางไอ่
ส้มซ่า

ส้มซ่า (ชื่อวิทยาศาสตร์: "Citrus × aurantium") เป็นพืชในวงศ์ Rutaceae เป็นไม้ยืนต้นขนาดกลาง มีหนามยาวตามลำต้น ใบประกอบแบบลดรูป เหลือใบย่อยใบเดียว ใบหนาเป็นมัน มีต่อมน้ำมันอยู่ทั่วไป ก้านใบมีปีก ดอกสีขาว มีกลิ่นหอม ผลกลม ขนาดใกล้เคียงกับผลมะนาว เปลือกหนา เปลือกนอกเป็นสีเขียวอมน้ำตาล เปลือกตะปุ่มตะป่ำ เนื้อในคล้ายส้มโอ รสเปรี้ยวอมหวาน 
ใช้ผิวแต่งกลิ่นอาหารเช่นหมี่กรอบ ปลาแนม น้ำคั้นจากผลใช้ปรุงรสเปรี้ยวในอาหาร ใช้เป็นยาแก้ไอ กัดเสมหะ ใช้เป็นน้ำกระสายยา ในตำรายาจีนใช้ส่วนผิวเปลือกเรียกว่า จื่อฺสือ 枳实 (ภาษาจีนกลาง) หรือจี๋ปัก (ภาษาจีนแต้จิ๋ว) ใช้เป็นยาเจริญอาหาร
กล้วยตีบ

กล้วยตีบ ชื่อวิทยาศาสตร์: "Musa" ABB group ลักษณะคล้ายกล้วยตานี ท้องใบมีสีนวลขาว แต่ละเครือมีเพียง 1-3 หวี ผลเล็กกว่ากล้วยตานี นิยมปลูกไว้ทำยา รากใช้แก้ร้อนใน ใบใช้มวนยาสูบแก้ริดสีดวงจมูก ต้มน้ำอาบแก้ผื่นคัน น้ำที่คั้นจากใบหรือน้ำต้มใบใช้เป็นน้ำกระสายยา
กะทกรกต้น

กะทกรกต้น หรือ เจาะเทาะ ชื่อวิทยาศาสตร์: "Olax psittacorum" เป็นพืชในวงศ์ Olacaceae เป็นพืชที่พบในมอริเชียส เป็นไม้พุ่มรอเลื้อย มีกิ่งก้านมาก มีขนตามกิ่ง กิ่งแก่มีหนามใหญ่ ดอกออกเป็นช่อ ตามซอกใบ ผลเป็นผลแบบเมล็ดเดียวแข็ง สุกแล้วเป็นสีเหลืองหรือสีส้ม 
ทางภาคใต้ของไทย ใบนำไปแกงเลียง แกงส้มหรือแกงใส่กะทิแบบอื่น นำไปลวก จิ้มน้ำพริก เนื้อไม้มีรสฝาดใช้แก้พิษเบื่อเมา ใบตำพอกศีรษะ แก้หวัดคัดจมูก ปวดศีรษะ พืชที่เรียกกะทกรกในตำรายาโบราณ มักหมายถึงพืชชนิดนี้
หญ้าเหล็กขูด

หญ้าเหล็กขูด ชื่อวิทยาศาสตร์: "Phyla nodiflora" มีชื่อสามัญภาษาอังกฤษหลายชื่อ ได้แก่ frog fruit, sawtooth fogfruit, turkey tangle เป็นพืชในวงศ์ Verbenaceae และเป็นพืชพื้นเมืองในอเมริกาใต้และสหรัฐ พบได้ในเขตร้อนทั่วโลก นิยมปลูกเป็นพืชคลุมดิน ทางภาคใต้ของไทยนำส่วนเหนือดินไปลวกจิ้มน้ำพริก
กล้วยหก

กล้วยหก ชื่อวิทยาศาสตร์: "Musa itinerans" หรือกล้วยยูนนาน เป็นพืชพื้นเมืองในจีนและเป็นอาหารที่สำคัญของช้างเอเชีย เป็นกล้วยที่สูงที่สุดในประเทศไทย พบมากทางภาคเหนือ หัวปลีเป็นสีม่วงเข้มหัวปลีนำมาทำอาหาร ผลกินได้มีเมล็ดมาก
เพอริเนียลบอดี

เพอริเนียลบอดี  หรือเอ็นกล้ามเนื้อกลางของฝีเย็บ (central tendon of perineum) เป็นก้อนกล้ามเนื้อเส้นใย (fibromuscular mass) ทรงพีระมิดในแนวกลางของฝีเย็บ (perineum) ณ ที่เชื่อมระหว่างสามเหลี่ยมอวัยวะเพศและทางเดินปัสสาวะ (urogenital triangle) และสามเหลี่ยมทวารหนัก พบทั้งในชายและหญิง ในชาย เพอริเนียลบอดีพบระหว่างกระเปาะองคชาติ (bulb of penis) กับทวารหนัก ในหญิง พบระหว่างช่องคลอดและทวารหนัก และอยู่หน้าห่างจากทวารหนักราว 1.25 เซนติเมตร
เพอริเนียลบอดีสำคัญต่อความแข็งแรงของพื้นเชิงกราน โดยเฉพาะในหญิง การขาดระหว่างคลอดนำไปสู่การขยายของช่องระหว่างขอบอิสระด้านหน้าของกล้ามเนื้อยกเอไน (levator ani) ทั้งสองข้าง จึงโน้มเอียงให้หญิงเกิดมดลูก ไส้ตรงหรือกระทั่งกระเพาะปัสสาวะยื่น
มุนีร อัลฮะดาดี

มุนีร อัลฮะดาดี มุฮัมมัด (เบอร์เบอร์-ริฟเฟียน: ⵎⵓⵏⵉⵔ ⵍⵃⴰⴷⴰⴷⵉ ⵎⵓⵃⴰⵎⴻⴷ; เกิด 1 กันยายน ค ศ. 1995) หรือเรียกโดยย่อว่า มูนีร์ (Munir) เป็นนักฟุตบอลชาวโมร็อกโก ปัจจุบันลงเล่นในตำแหน่งกองหน้า ให้กับเฆตาเฟ สโมสรในลาลิกา และโมร็อกโก
ประวัติ.
ชีวิตช่วงแรก.
มูนีร์ เกิดในในซานโลเรนโซเดเอลเอสโกเรียลในแคว้นมาดริด โดยทั้งพ่อและแม่เป็นชาวโมร็อกโกที่อพยพมาอาศัยอยู่ที่ประเทศสเปน เขาเริ่มต้นจากการเป็นนักฟุตบอลเยาวชนของกาลาปาการ์ ด้วยวัย 12 ขวบ แล้วจึงย้ายไป อัตเลติโกเดมาดริด และซานตาอานา ตามลำดับจากนั้นจึงถูกปล่อยให้กับราโยมาฆาดาออนดา ในปี ค.ศ. 2010 โดยอัลฮะดาดีได้ลงเล่น 30 นัด แต่ทำประตูได้มากถึง 32 ประตู ทำให้มีแมวมองจากหลายสโมสรให้ความสนใจ ทั้งแมนเชสเตอร์ซิตี บาร์เซโลนา และเรอัลมาดริด
บาร์เซโลนา.
มูนีร์ โดยแมวมองของสโมสรได้ส่งข้อความไปยังผู้บริหารหลังจากที่ได้เห็นการเล่นของอัลฮะดาดีแล้ว อีกทั้ง หัวหน้าผู้ฝึกสอนชุดเยาวชนของสโมสรได้มาดูการเล่นของมูนีร์ ด้วยตนเอง ในนัดที่ราโยมาฆาดาออนดา พบกับบรูเนเต ซึ่งอัลฮะดาดีสามารถทำแฮตทริกได้อีกด้วยทั้งเท้าซ้ายและขวา รวมถึงการโหม่ง
ในฤดูกาล 2014-15 ในบาร์เซโลนา เบ มูนีร์ได้มีโอกาสลงเล่นอย่างสม่ำเสมอต่อเนื่องมาตลอดก่อนการเปิดฤดูกาล โดยสามารถทำประตูได้ถึง 4 ประตูจากการแข่งขันนัดอุ่นเครื่องทั้งหมด 5 นัด ประกอบกับสถานการณ์ในทีมชุดใหญ่ที่กองหน้าอย่างลุยส์ ซัวเรซ ยังถูกแบน และเนย์มาร์ ก็ยังไม่หายจากอาการบาดเจ็บ อัลฮะดาดีจึงได้รับโอกาสจากลุยส์ เอนรีเก ผู้จัดการทีมของบาร์เซโลนา ให้ลงเล่นในตำแหน่งตัวจริงของสโมสร
ในต้นฤดูกาล 2016–17 อัลฮะดาดีได้ย้ายไปบาเลนเซียในแบบยืมตัว เป็นเวลาหนึ่งฤดูกาล โดยถือเป็นส่วนหนึ่งของสัญญาที่บาร์เซโลมาได้ซื้อตัวปาโก อัลคาเซร์ กองหน้าจากบาเลนเซียมา โดยในฤดูกาลก่อนหน้านั้น อัลฮะดาดีได้ยิงประตูให้กับบาร์เซโลนาได้ทั้งหมด 8 ประตู จากการลงเล่นทุกรายการ 25 นัด
สนามกีฬาผู้ใช้แรงงาน (ค.ศ. 1959)

สนามกีฬาผู้ใช้แรงงาน (มักย่อว่า กงถี่ หรือ #เปลี่ยนทาง) เดิมเป็นสนามกีฬาอเนกประสงค์ในเขตเฉาหยาง กรุงปักกิ่ง ประเทศจีน สร้างขึ้นเมื่อ ค.ศ. 1959 และได้รับการปรับปรุงใหม่ใน ค.ศ. 2004 (โดยมีการเสริมความแข็งแรงของโครงสร้างคอนกรีต ติดตั้งจอแสดงผลแบบหมุนใหม่ และอุปกรณ์ประหยัดพลังงาน) สนามกีฬาถูกปิดเพื่อทำการสร้างใหม่ทั้งหมดใน ค.ศ. 2020 และเปิดทำการอีกครั้งเมื่อวันที่ 15 เมษายน ค.ศ. 2023 โดยเป็นสนามกีฬาใหม่ที่สร้างขึ้นบนพื้นที่เดิม มีความจุ 65,094 ที่นั่ง และครอบคลุมพื้นที่ เป็นหนึ่งในสิบมหาอาคารที่สร้างขึ้นใน ค.ศ. 1959 เนื่องในโอกาสครบรอบ 10 ปีของสาธารณรัฐประชาชนจีน
เซนจูรีเบรก

ในทางสนุกเกอร์ เซนจูรีเบรก (ในบางครั้งเรียกว่า ton) เป็นการทำ 100 หรือหนึ่งร้อยคะแนนขึ้นไปในการแทงไม้เดียวโดยไม่มีพลาด ผู้เล่นต้องแทงลูกแดงและลูกสีสลับกัน การทำคะแนน 100 จะต้องทำในภายในตาเดียวบนโต้ะในระหว่างเกมเท่านั้น การทำฟาวล์โดยฝ่ายตรงข้ามจะไม่นับรวมคะแนนของผู้เล่น
ในกรณีคะแนนเซนจูรีเบรกสูงสุดคือ 147 (แม็กซิมัมเบรก) ประกอบด้วย 15 แดง 15 ดำและหกสีที่เหลือ; เหลือง เขียว น้ำตาล น้ำเงิน ชมพูและดำ ซึ่งหมายความว่าได้เซนจูรีเบรกแค่ครั้งเดียวพร้อมกับได้เฟรม หากบนโต๊ะเหลือน้อยกว่า 10 แดง (รวมทั้งหนึ่งฟรีบอล) คะแนนก็เหลือ 99 ก็จะไม่นับเป็นเซนจูรีเบรก
ตอนนี้มีเซนจูรีเบรกมากกว่า 20,000 ครั้งในการแข่งขันอาชีพ ในปี 2014 นีล รอเบิร์ตสัน กลายเป็นคนแรกที่ทำเซนจูรีเบรกมากกว่า 100 ครั้งในฤดูกาลเดียว ในขณะที่ผู้เล่นอื่นอีก 50 คนมีการทำเซนจูรีเบรกในการเล่นอาชีพเช่นกัน รอนนี โอซุลลิแวน ได้ทำเซนจูรีเบรกในการเล่นอาชีพมากที่สุด โดยทำได้มากกว่า 1000 ครั้ง
ปีเตอร์ ฮิกส์

ปีเตอร์ ฮิกส์  เป็นนักฟิสิกส์เชิงทฤษฎีชาวอังกฤษ โดยได้รับรางวัลโนเบลสาขาฟิสิกส์ร่วมกับฟร็องซัว อ็องแกลร์ในปี ค.ศ. 2013 ในการค้นพบทฤษฎีกลไกของฮิกส์ (Higgs mechanism) ซึ่งสนับสนุนความเข้าใจเรื่องการกำเนิดมวลของอนุภาคต่าง ๆ โดยทฤษฎีดังกล่าวได้รับการยืนยันจากการค้นพบอนุภาคมูลฐานฮิกส์ จากการทดลองโดยใช้เครื่องชนอนุภาคขนาดใหญ่ (LHC) ในเซิร์น ตรวจวัดโดยเครื่อง ATLAS และ CMS